EL - Šampion se vratio u život - Sportske.net\nEL - Šampion se vratio u život\nKošarkaši Olimpijakosa ostvarili su treći uzastopni a četvrti trijumf u TOP 16 fazi EL pošto su u predgrađu Moskve savladali Himki rezultatom 82:87 (23:19, 20:16, 17:19, 22:33) i tako se vratili u trku za plasman u četvrtfinale.\nNakon poraza u finalu grčkog Kupa košarkaši Olimpijakosa uspeli su da slave u sedmom kolu TOP 16 faze Evrolige.\nOni su u prvom meču današnjeg programa savladali Himki u predgrađu Moskve rezultatom 82:87 (23:19, 20:16, 17:19, 22:33) što im je bio četvrti trijumf na sedam odigranih utakmica a treći uzastopni nakon očajnog starta u TOP 16 fazi.\nU grupi F Barselona i Montepaski Sijena skoro sigurno će izboriti plasman u četvrtfinale a Olimpijakos se ovom pobedom vratio u trku za plasman u završnicu takmičenja jer sada, kao i Himki, ima četiri pobede i tri poraza.\nNajbolji pojedinac današnjeg susreta bio je Pol Dejvis koji sa 20 postignutih poena nije uspeo da odvede Himki do trijumfa.\nZa aktuelnog šampiona Evrope sjajno su odigrali Kajl Hajns i Vasilis Spanulis pošto su obojica imali po 19 postignutih poena. Hajns je na taj učinak dodao i šest skokova dok je Spanulis imao sedam asistencija.\nOlimpijakosu je ovo bila treća uzastopna pobeda u grupi F pa sada zauzima četvrtu poziciju na tabeli dok je Himki peti.


CIGRE BiH – Spremno dočekati investitore – FENA-BIZ\nHome Energetika CIGRE BiH – Spremno dočekati investitore\nCIGRE BiH – Spremno dočekati investitore\nSARAJEVO, 31. maja (FENA) – Proizvodnja električne energije za vlastite potrebe u Bosni i Hercegovini postaje sve interesantnija za tradicionalne ali i nove investitore koje, prema mišljenju ovdašnjih elektroenergetičara, treba spremno dočekati.\nU Bosanskohercegovačkom komitetu Međunarodnog vijeća za velike električne sisteme smatraju da „prohodnost u ishođenju dozvola za distribuirane elektrane nije na potrebnom nivou“ i to je povod da se u najskorije vrijeme organizuje okrugli sto na kojem će u vezi sa time biti razmotreno stanje i predloženi naredni koraci. O tome će biti riječi i na sjednci Upravnog odbora CIGRE BiH koja je zakazana za danas u Sarajevu.\n-Inicijativa za održavanje ovog skupa došla je iz našeg Studijskog komiteta za tržište električne energije i regulaciju, a između ostalog motivisana je činjenicom da se u narednom periodu može očekivati masovniji odziv investitora. Uz to, potrebno je donijeti i nove šeme podsticaja za proizvodnju električne energije iz obnovljivih izvora na čijem se korištenju sve više insistira – izjavio je predsjednik Bosanskohercegovačkog komiteta CIGRE Edhem Bičakčić.\nUpravni odbor će na sjednici razmotriti obaveze i aktivnosti u vezi sa učešćem bosanskohercegovačkih elektroenergetičara na Dvanaestim danima Bosanskohercegovačko-američke akademije umjetnosti i nauke čije je održavanje planirano u periodu od 24. do 27. juna u Mostaru. Na dnevnom redu je i analiza priprema i organizacije 15. Savjetovanja CIGRE BiH ove jeseni u Neumu.\nVlada FBiH: Više od pola milijarde KM dodatnih sredstava za ubrzani privredni rast i podršku zdravstvu\nPad potrošnje bezalkoholnih pića i voda u BiH


Astana - Partizan: Analiza utakmice | Sportske Kladionice\nHome Sportsko klađenje Prognoze utakmica Astana – Partizan: Analiza utakmice\nAstana – Partizan: Analiza utakmice\nU prošlom kolu Lige Evrope smo se proveli prilično loše, pošto su rezulatai bili nekako iznenađujući, te ćemo ove nedelje biti malo pažljiviji prilikom izbora utakmica koje ćemo tipovati. Danas u Areni Astana u istoimenom gradu, sastaju se domaća ekipa Astane i Partizan iz Beograda. Domaći su u prvom kolu izgubili od Manchester Uniteda na gostovanju 0-1, dok su gosti na svom stadionu igrali nerešeno 2-2 sa Holandskim AZ Alkmarom.\nAstana je jedan od većih klubova u Kazahstanu, a na evropskoj sceni beleže odlične rezultate prethodnih godina, uglavnom pobedama na svom terenu. Naime, na poslednih osam domaćih utakmica u evropskim kupovima Astana ima sedam pobedi i samo jedan poraz. Snaga ekipe na domaćem terenu izlazi iz specifičnih klimaskih uslova koji vladaju u Astani, kao i u činjenici da se igra na veštačkoj travi.\nPartizan trenutno igra u odličnoj formi. Tim iz nedelje u nedelju pokazuje odlične rezultate, ali i oldičnu napdačku igru koja ne jenjava u svih 90 minuta, prevashodno zbog odlične fizičke spreme igrača. Ovo je i normalno, pošto je trebalo nekoliko nedelja da se ekipa posloži nkon prelaznog roka. Nosioci igre su vezni igrači Suma i Nathko, koji pokazuju iz nedelje u nedelju svoj kvalitet.\nTrener domaćeg sastava je odmarao svoje glavne igrače na utakmici nacionalnog šampionata, te se očekuje da na teren izađe sa najboljih jedanaest igrača. Što se tiče ekipe Partizana, oni nisu odmarali svoje igrače, ali trener Savo Milošević nema problema sa povredama i suspenzijama.\nOve dve ekipe nisu igrale do sada, te ne postoje dovoljno dobri trendovi na koje bi se mogli osloniti. Obe ekipe su vrlo atraktivne i napadački orijentisane, a u svojim domaćim prvenstvima uglavnom igraju utakmice sa dosta golova.\nKonačan ishod na ovoj utakmici je gotovo nemoguće predvideti, te smo mi krenuli da tražimo alternativne markete za klađenje i uvideli da je jedan market izrazito interesantan za postavljanje opklade. Naime, mi smatramo da je nabolja oklada na ovoj utakmici odigrati BTTS (Both Teams To Score ili Oba time postižu pogodak), koja oklada se plaća odličnom 2.00 kvotom u online sportskoj kladionici 1XBet. Razlog ove opklade je činjenica da Partizan ima izrazito brze i mobilne napadače, pogotovo po krilima, a Astana ima vremešne defanzivce koji nemaju više brzinu u nogama. Sa druge strane Partizan je prilično “tanak” u odbrani, te očekujemo golove u obe mreže.\nUkoliko vam nije poznata ova linija azijskog hendikepa na golove, preporučujemo vam da pročitate naš članak na tut emu, koji možete naći ovde.\nAtalanta – Inter Milan: Analiza utakmice\nDolazi nam vikend i ponovo ćemo se potruditi da našim tipovima i analizama napravmo solidan…\nJiangsu Suning – Shandong Luneng: Analiza utakmice\nAko ste pratili naše tipove i analize prošle sezone onda se sasvim sigurno sećate da…\nShanghai Shenhua – Shenzen: Analiza utakmice\nInter Milan – Napoli: Analiza utakmice\nDanas, igramo jednu utakmicu Italijanske Serie A, gde na stadionu Giuseppe Meazza u Milanu igraju…\nSportsko klađenje (561)\nPrognoze utakmica (513)


Ruski „Magnit“ povećava srpski izvoz u Rusiju - 26.05.2015, Sputnik Srbija\nDelegacija najvećeg ruskog maloprodajnog lanca „Magnit“ dolazi u Srbiju kako bi srpskim proizvođačima voća i povrća ponudila da postanu njegovi dobavljači. U... 26.05.2015, Sputnik Srbija\n17:06 26.05.2015 (Osveženo: 16:19 05.10.2015)\n© Sputnik / Maksim Blinov / Uđi u foto-galerijuRuska kompanija "Magnit"\nDelegacija najvećeg ruskog maloprodajnog lanca „Magnit“ dolazi u Srbiju kako bi srpskim proizvođačima voća i povrća ponudila da postanu njegovi dobavljači. U privrednoj komori Srbije će 27. maja više od 80 srpskih kompanija predstaviti svoje mogućnosti predstavnicima ove kompanije.\nKompanija „Magnit“ je lider maloprodaje u Rusiji i poseduje više od 10.000 maloprodajnih objekata svih vrsta — supermarketa, hipermarketa, porodičnih i kozmetičkih radnji. Većinski vlasnik kompanije, Sergej Galicki, čije je bogatstvo magazin Forbs procenio na 9,2 milijarde dolara, kada je osnivao kompaniju, ugledao se na američki lanac „Vol-Mart“. Slogan „Magnita“ je: Uvek niske cene.\nOva kompanija odlikuje se visokim logističkim performansama koje omogućavaju efikasnu isporuku robe. Kako bi efikasnije skladištili robu, menadžment „Magnita“ osnovao je 28 distributivnih centara širom Rusije, a vozni park od skoro 6.000 vozila garantuje brz prevoz robe od magacina do prodavnica. „Magnit“ je ujedno i najveći poslodavac u Rusiji sa 260.000 zaposlenih.\nBez obzira na pad trgovinske razmene u prvom kvartalu ove godine, kaže direktor Trgovinskog predstavništva Rusije u Srbiji Andrej Nikolajevič Hripunov, nema pada isporuka srpskih poljoprivrednih proizvoda na rusko tržište, čak je po nekim pozicijama zabeležen rast.\nProšlogodišnji izvoz poljoprivrednih proizvoda na rusko tržište iznosio je oko 300 miliona dolara.\n„Za to postoje i objektivni i subjektivni razlozi. Siguran sam da je to privremena tendencija. Uspešno ćemo rešiti taj problem sa našim srpskim kolegama i razmenu ćemo vratiti na nivo iz prethodnih godina, a možda ćemo je i povećati“, rekao je on.\nHripunov kaže da je „Magnit“ prisutan na srpskom tržištu već neko vreme, ali i da nisu jedini.\nOva ruska kompanija je lider u maloprodajnoj trgovini u ruskoj federaciji. Samo u prva dva meseca ove godine je, preko ove kompanije, iz Srbije je izvezeno poljoprivrednih proizvoda u vrednosti od oko 15 miliona dolara.\n„Nadam se da će poseta njihovih predstavnika doprineti daljem razvoju srpsko — ruskih trgovinskih odnosa i da će sastanci rezultirati potpisivanjem novih ugovora i novim isporukama kvalitetnih srpskih poljoprivrednih proizvoda“, istakao je Hripunov.\nDejan Delić iz Privredne komore Srbije kaže da je značaj sastanka srpskih proizvođača sa predstavnicima Magnita u tome što je ta kompanija zainteresovana za saradnju i sa malim i srednjim kompanijama.\n„Ovim kompanijama često je potrebna podrška u načinu uobličavanja logistike izvoza. ’Magnit‘ se bavi i malim i srednjim proizvođačima i to je nama jako bitno, jer ne postoji veliki broj profesionalno obučenih kadrova koji mogu sami da obavljaju neophodne procedure“, naglasio je Delić.\nOn kaže da se za sastanke prijavilo više od osamdeset kompanija, i da će se na njima razgovarati o direktnom plasmanu srpskog voća i povrća.\n9 Februar 2015, 21:39\n„To je jako bitno, jer je malim i srednjim proizvođačima bitno da imaju valorizovanu proizvodnju“, naglasio je Delić i dodao ovog puta neće biti organizovan objedinjeni plasman jer „Magnit“ ima svoj logistički centar, špediciju i transport.\n„Oni organizuju plasman proizvoda direktno od proizvođača do njih kao uvoznika“, ističe on.\nSama logistika posla sa ruskim tržištem nije u dovoljnoj meri jasna svim našim proizvođačima, kaže Delić, i velika je prednost kada kompanija ima tako uređenu logistiku, kao što ima „Magnit“.


Potpisan Memorandum o saradnji sa Gradom Nišom - Romi - Obrazovanjem do posla\nDanas je u Gradskoj kući u Nišu potpisan Memorandum o saradnji između Predstavništva fonda za obrazovanje Roma u Srbiji i Grada Niša. Ovim Memorandumom je dogovorena saradnja na realizaciji projekta „Pospešivanje zapošljivosti mladih Roma i Romkinja – faza dva“.\n„Ovo je pozitivan primer saradnje sa Gradom koji je prepoznao važnost zapošljavanja Roma i Romkinja kao korak ka uspešnoj inkluziji. Mladi Romi i Romkinje iz Niša, koji će dobiti priliku da rade, predstavljaće primer romskoj zajednici da obrazovanje vodi ka zapošljavanju i ekonomskom prosperitetu“, izjavila je menadžerka projekta, Nataša Kočić-Rakočević. Zahvalila se predstavnicima Grada Niša u nadi da će i drugi gradovi pokazati istu motivisanost da podrže proces inkluzije Roma i Romkinja.\nGradonačelnik Niša, Darko Bulatović je ovom prilikom rekao: „Grad Niš će u svom budućem radu činiti sve da unapredi položaj romske zajednice“. Gradska većnica, Tijana Đorđević Ilić, se zahvalila na ovakvom programu i ukazanoj prilici da Grad Niš doprinese zapošljavanju i obrazovanju mladih Roma i Romkinja na svojoj teritoriji.\nU okviru saradnje sa kompanijom Aster Tekstil, Kristina Mustafić iz Niša je dobila svoj prvi posao: „Završila sam elektrotehničku školu, smer elektrotehničar telekomunikacije. Trenutno radim u firmi Aster, a do ovog posla sam došla uz podršku Predstavništva fonda za obrazovanje Roma. Tri meseca sam stažirala, a nakon toga sam dobila ugovor o radu od strane firme.“\nInstitucije i kompanije sa kojima Predstavništvo fonda za obrazovanje Roma već ima ostvarenu saradnju na teritoriji Grada Niša su Dom zdravlja, Niški kulturni centar, Aster Tekstil i Johnson Electric.\nFOND ZA OBRAZOVANJE ROMA I VLADA REPUBLIKE SRBIJE ĆE POTPISATI MEMORANDUM O RAZUMEVANJU


Posao: Menadžer prodaje - August 2021 - 50 aktuelni posao za Menadžer prodaje - Jooble\nMenadžer prodaje posao\n...okruženje, atraktivne finansijske uslove, mogućnost daljeg profesionalnog usavršavanja. Prijave sa biografijom za posao Marketing menadžer Banja Luka slati putem opcije “Prijavite se” .Napomena: Kontaktirani će biti samo oni kandidati koji uđu u uži izbor!...\nza gradove Sarajevo, Banja Luka, Tuzla, Zenica i Mostar. Opis posla: Zarada u iznos od 1.200,00 konvertibilnih maraka (osnovna zarada plus ostale nadoknade); Da imate iskustva u otvaranju prodavnica, površine od 500 m2, u sledećim oblastima: prehrambena ...\n...Kompanija Idea Consulting d.o.o. Sarajevo zapošljava na poziciji HR Menadžer/Recruiter. Zadaci: Sprovođenje procesa selekcije i regrutacije Raspisivanje konkursa za radno mjesto Rad na poslovima ljudskih resursa Rad i komunikacija sa višim menadžmentom kompanije...\nBijeljina menadžer prodaje\nmenadžer za nabavku i prodaju\nPosao profesor gitare m/ž


Pozorište u Sremskoj Mitrovici ponovo radi - Sirmiuminfo\nPozorište u Sremskoj Mitrovici ponovo radi\nSremska Mitrovica – Pozorište „Dobrica Milutinović” u našem gradu, danas je počelo sa radom, posle pauze od pet meseci koja je nastupila zbog situacije sa koronavirusom.\nKako je Krizni štab za zaštitu zdravlja stanovništva od zarazne bolesti kovid-19 juče odlučio na osnovu trenutne epidemiološke situacije u Srbiji, da se dozvoli i održavanje kulturnih dešavanja sa prisustvom publike, ponovo će raditi bioskopi, pozorišta i institucije kulture, naravno uz ograničenja.\nNa osnovu preporuke Kriznog štaba, naše gradsko pozorište „Dobrica Milutinović” od danas će raditi u skladu sa svim merama zaštite, što će značiti i smanjenje broja posetilaca tokom predstave.\nIz uprave pozorišta najavljuju već od septembra i prve predstave, najpre će igrati kratke scenske forme, kako za decu, tako i za starije sugrađane.\nPozorište „Dobrica Milutinović” biće bezbedno mesto za ljubitelje predstava, a iz uprave se nadaju da će u narednom periodu uspeti da zadovolje kriterijume mitrovačke publike.\nPosle više meseci pauze moći će da se održavaju predstave, koncerti i druge manifestacije uz poštovanje mera prevencije, kojih se organizatori ali i publika moraju strogo pridržavati.


Tip dana: Breša – Napoli: Veoma važan meč za Napolitance! – Kladjenje.rs\nHomeTip DanaTip dana: Breša – Napoli: Veoma važan meč za Napolitance!\n21 Februara, 2020 Vlajko Tip Dana 0\nOvog vikenda su na programu mečevi 25. kola italijanske Serije A, a prvi meč ovog kola se igra u Breši gde će istoimena ekipa dočekati posrnuli Napoli. Meč između ove dve ekipe je zakazan za 20 časova i 45 minuta.\nBreša: Može li ova ekipa do opstanka?\nFudbaleri Breše su se ove sezone posle baš dosta vremena napokon vratili u Seriju A, ali je utisak da bi mogli ponovo da se vrate natrag u Seriju B, i to posle samo jedne sezone provedene u najkvalitetnijem rangu italijanskog fudbala. Naime, ova simpatična ekipa se u ovom trenutku nalazi na pretposlednjem mestu na tabeli i do sada su sakupili samo šesnaest bodova, što je zaista premalo.\nU poslednje vreme fudbaleri Breše igraju jako loše, što je uostalom slučaj bio i većim delom šampionata. U prošlom kolu je ova ekipa doživela očekivani poraz na gostovanju kod Juventusa, gde nije bilo ni realno da dođu do bodova, iako ruku na srce “stara dama” baš i ne blista ove sezone. Taj meč je završen rezultatom 2:0, a bio je to treći vezani poraz za Brešu na strani, gde inače ova ekipa ove sezone pruža dosta bolje partije nego na svom terenu. Naime, ova ekipa je ostvarila tri pobede na strani, dok su na svom terenu ostvarili samo jedan trijumf, i sigurno da uzrok katastrofalnih partija Breše treba tražiti u lošim mečevima na domaćem terenu.\nKako sada stvari stoje deluje da će ekipi Breše biti potrebno pravo malo čudo kako bi opstali u Seriji A ove sezone, mada im ovoga puta u goste dolazi Napoli koji ima dosta turbulentnu sezonu. Ipak, nema sumnje da će ova ekipa ići na pobedu u ovom susretu, a zanimljivo je da su posledni trijumf u Seriji A ostvarili još pre nešto više od dva meseca kada su na svom terenu savladali Leće sa 3:0.\nNapoli: Pobeda u ovom meču je moranje!\nMalo ko je očekivao da će fudbaleri Napolija ovoliko loše igrati ove sezone, ali je nažalost trenutno situacija takva da se ova ekipa nalazi na tek devetom mestu na tabeli i praktično više nemaju nikakve šanse da dođu do plasmana u Ligu šampiona, što jeste bio primarni cilj, pošto četvrtoplasirana Atalanta ima čak 12 bodova viška.\nIpak, ako sagledamo sve ono što su izabranici Đenara Gatuza pružili ove sezone, slobodno možemo reći da Napoli u poslednja četiri kola igra svoj najbolji fudbal ove sezone.\nNaime, u tom periodu su Napolitanci ostvarili tri veoma važne pobede, uz neočekivani poraz na svom terenu protiv Lećea, kada je bilo 2:3. U preostalim susretima izabranici Đenara Gatuza su ostvarili veliku pobedu nad Juventusom, kao i dve veoma važne pobede na gostovanjima kod Sampdorije kada je bilo 2:4, i protiv Kaljarija u prošlom kolu kada su na Sardiniji slavili sa minimalnim rezultatom.\nPoput Breše, sigurno da je i Napolijev glavni problem partije na domaćem terenu gde je ova ekipa do sada ostvarila samo četiri trijumfa, dva remija i čak šest poraza.\nTakođe, ne treba zaboraviti da fudbalere Napolija sledeće nedelje očekuje i prvi meč osmine finala Lige šampiona kada će na svom terenu ugostiti Barselonu, pa možda ovog puta Đenaro Gatuzo i odmori neke od svojih najvažnijih fudbalera.\nBreša ne igra dobro i po svemu sudeći će se ekspresno vratiti u Seriju B, pošto se u ovom trenutku nalaze na pretposlednjem mestu na tabeli. Sa druge strane, utisak je da Napoli konačno pokazuje prave partije, pa im zbog toga dajemo i prednost u ovom susretu i predlažemo vam da odigrate 2 koju kladionica Meridianbet plaća sa kvotom 1.57. Treba očekivati i jedan meč sa velikim brojem golova, zbog čega vam preporučujemo da probate sa igrom 3+ koju kladionica Meridianbet plaća sa kvotom 1.63. Za kraj, pominjali smo već u analizi ovog susreta da Breša mora da ide na sve ili ništa, pa u takvoj igri verovatno i dođu do jednog pogotka, zbog čega vam savetujemo da probate sa igrom GG koju kladionica Meridianbet plaća sa kvotom 1.79.\nNajava: Serija A, 25. kolo: Nastavlja se velika borba za “Skudeto”!\n18 Avgusta, 2018 Peca Tip Dana 0\n26 Januara, 2019 Vlajko Tip Dana 0


Konkurs za izlagačku sezonu 2022. - Galerija Rančićeva kuća - Beogradski Portal\nKonkurs za izlagačku sezonu 2022. – Galerija Rančićeva kuća\nCentar za kulturu Grocka raspisuje Konkurs za samostalne, autorske i grupne izložbe, kao i umetničke projekte, za izlagačku sezonu 2022. godine u Rančićevoj kući, galeriji i sedištu ustanove. Konkurs je otvoren od 5. avgusta do 30. septembra 2021. godine.\nidejni koncept (do 2000 karaktera)\nPoželjno je da prijave za konkurs budu u elektronskoj formi. Konkursne prijave sa potrebnom dokumentacijom slati na e-adresu: centargrocka@gmail.com, od 05. avgusta do 30. septembra tekuće godine. Ukoliko umetnici nisu u mogućnosti da dokumentaciju pošalju elektronskim putem, svoju prijavu mogu dostaviti (sa naznakom „Za izlagački konkurs 2022″) poštom na adresu: Centar za kulturu Grocka (Rančićeva kuća), Majevička 9, 11306 Grocka.\nVirtuelni 3D obilazak Rančićeve kuće (u trenutku snimanja, u galeriji Rančićeve kuće nalazila se postavka „VI Likovno putovanje“, godišnja izložba dečjih radova nastalih na edukativnim Likovnim radionicama ustanove):


Microsoft u Evropi povećava investicije u Cloud na tri milijarde dolara | Visokoin.com\nMicrosoft u Evropi povećava investicije u Cloud na tri milijarde dolara\nGeneralni direktor Microsofta Satya Nadella izjavio je Dablinu da je ta kompanija više nego udvostručila svoj kapacitet u oblaku u Evropi u posljednjih godinu dana te da je do sada uložila više od tri milijarde američkih dolara širom kontinenta.\n– Nove investicije u Cloudu pomažu klijentima da stvaraju inovacije u svojim industrijama i premjeste svoje poslovanje u “oblak”, te da ostvare potreban suverenitet, sigurnost i usklađenost evropskih podataka. Nastavljamo sa značajnim ulaganjima u infrastrukturu oblaka kako bismo zadovoljili rastuću potražnju evropskih kupaca i partnera, kazao je Nadella.\nMicrosoft je, kakoprenosi Fena, objavio da planira ponuditi Microsoft Azure, Office 365 i Dynamics 365 iz više podatkovnih centara u Francuskoj početkom 2017. Uz to, investicije u podatkovne centre u Holandiji i Irskoj, koji se i dalje šire, zajedno s lokacijama u Austriji i Finskoj, omogućavaju kompaniji da zadovolji očekivanu potražnju kupaca u Evropi i ponudi im veću mogućnost za digitalnu transformaciju njihovih organizacija kroz Cloud.\nKao doprinos raspravi o važnosti oblaka, Microsoft je publicirao i knjigu Cloud za javno dobro koja sadrži 78 preporuka za javne politike u 15 kategorija kako bi se povećalo povjerenje u te tehnologije.\nTurneja se nakon Dablina nastavlja u Parizu, Berlinu i Londonu tokom čega će se vodeći ljudi Microsofta susresti s klijentima, partnerima, developerima i predstavnicima vlada iz evropskih zemalja.\nViše o knjizi “Cloud za javno dobro”, kako je saopćeno, dostupno je na: http://www.microsoft.com/cloudforgood


Vakcinisan cijeli Izrael - Nemaju više oboljelih - Leutar.net\n26. januara 2021. LEUTAR Svijet, Vijesti, Zdravlje 0\nPfizer vakcina je efikasna i nešto više nego što su pokazala prethodna klinička ispitivanja, rezultat je prve analize Izraelaca koji su primili dvije doze.\nIzraelska zdravstvena služba Macabi je objavila da je prve nedjelje poslije potpune imunizacije korona virusom zaraženo samo 0,015 procenata ljudi, odnosno 20 od 128.600 vakcinisanih. Vodeći izraelski imunolog Siril Koen izjavio je za izraelske medije da je za tih nedelju dana inficirano 0,65 procenata opšte populacije. Koen procenjuje da vakcina neznatno premašuje efikasnost predviđenu u Pfizerovim kliničkim ispitivanjima i da su rezultati „uzbudljivi“ jer potvrduju pretpostavku da je vakcina visoko efikasna.\nAnalitičarka Makabija Anat Eka Zohar je rekla da su rezultati „vrlo dobri“ i da, ako se tako nastavi, moglo bi biti da je vakcina efikasnija nego što je farmaceutski gigant mislio na osnovu svojih ispitivanja. Iako se radi o prvim podacima oni su veoma važni u trenutku kada cijeli svijet gleda u Izrael kako bi se utvrdila efikasnost vakcine, dodala je ona.\nKoen je međutim upozorio da uprkos, kako je rekao, „impresivnim rezultatima“ nema kontrolne grupe niti dovoljno podataka o vakcinisanim ljudima. Niko od 20 zaraženih nije na bolničkom liječenju, niti je imao temperaturu višu od 38,5 stepeni, što bi mogao da bude pokazatelj da vakcina spriječava ozbiljnu bolest, čak i kod inficiranih, rekla je analitičarka Eka Zohar, ali je dodala da se ne zna koliko bi oni bili bolesni bez vakcine.


Sjeverna Koreja i Sjedinjene Američke Države dogovorile su novi sastanak 5. oktobra, javila je sjevernokorejska novinska agencija KCNA, prenosi Reuters.\nPregovori o nuklearnom naoružanju su stali u februaru 2019. godine, nakon samita predsjednika SAD Donalda Trumpa i sjevernokorejskog predsjednika Kim Džong Una u Vijetnamu koji je završen bez dogovora.\nU junu su se Trump i Kim iznenada sastali, ali ishod nije bio jasan jer je Sjeverna Koreja od tada lansirala nekoliko raketa kratkog dometa i kritikovala SAD zbog vojnih vježbi sa Južnom Korejom.\nDvije zemlje su se dogovorile da preliminarno kontaktiraju 4. oktobra, objavila je KCNA, citirajući izjavu zamjenika ministra spoljnih poslova Čoa Son Huija. Mjesto susreta i drugi detalji nisu objavljeni.\nDržavni sekretar Majk Pompeo rekao je u septembru da je Vašington spreman da se sretne sa zvaničnicima u Pjongjangu i da vjeruje da je to važno, iako je smijenjeni savjetnik za nacionalnu bezbjednost Džon Bolton rekao u ponedjeljak da Sjeverna Koreja ne namjerava da odustane od nuklearnog naoružanja.\n"Pozdravljamo dogovor Sjeverne Koreje i SAD da nastave razgovore 5. oktobra", saopšteno je iz kabineta predsjednika Južne Koreje, navodeći da se nadaju da će oni dovesti do potpune denuklearizacije i trajnog mira na Korejskom poluostrvu.


U ruke privatnika idu 22 linije gradskog prevoza\nDanas\t29.05.2019 20:47\nUkupno 22 linije na potezima 600 i 700, koje saobraćaju do perifernih delova Beograda, biće predate privatnim prevoznicima, zbog čega će Gradsko saobraćajno preduzeće pretrpeti direktnu štetu, upozorio je Savez ozbiljnih sindikalaca (SOS) GSP.\nKako je taj sindikat naveo u saopštenju, planom nabavki gradskog Sekretarijata za javni prevoz predviđen je projekat javno-privatnog partnerstva koji obuhvata 22 autobuske linije, a za samu izradu projekta predviđen je trošak od milion dinara. Namera je, navode oni, da prevoz putnika na potezima 500 i 600, koji su inače linije GSP, ustupi privatnim prevoznicima.\n„Pre samo nekoliko meseci, polovinom januara ove godine, predstavnici Samostalnog sindikata GSP izjavili su kako imaju „čvrste garancije“ Skupštine grada i zamenika gradonačelnika da se „nijedna linija neće predati privatnom prevozniku bez saglasnosti menadžmenta GSP-a“. Da o takvim „čvrstim garancijama“ nije upoznat Sekretarijat za javni prevoz dokazuje Plan javnih nabavki za 2019. godinu donet 16. aprila ove godine.\nU njemu se, između ostalog, jasno navodi da će taj Sekretarijat ove godine raspisati nabavku usluge izrade projekata javno-privatnog partnerstva za poteze linija 600 i 700. Po već uhodanom sistemu, kao što je to bio slučaj sa predajom poteza 500, napraviće se analiza koja će pokazati da je za grad Beograd kao naručioca, isplativije da angažuje privatnog prevoznika, nego da posao prevoza putnika na tim potezima ostane Gradskom saobraćajnom preduzeću, čiji je osnivač.\nTo znači da će 22 autobuske linije, od kojih su neke sa velikom dužinom i brojem autobusa, biti ustupljene privatnim prevoznicima“, navodi se u saopštenju SOS Sindikata.\nKako sindikat tvrdi, to će, bez sumnje, značiti finansijski gubitak po GSP „Beograd“, jer se od 1. januara ove godine primenjuje isti model plaćanja, po kome su za prevoznika najisplativije one linije na kojima vozilo pređe više kilometara.\n„SOS Sindikat je zabrinut za dalji opstanak i funkcionisanje GSP, jer se ovakvim potezima Grada dovodi u pitanje budućnost gradskog prevoznika. Ustupanjem linija privatnim prevoznicima direktno se ugrožavaju prihodi kompanije i gubi utakmica sa privatnim prevoznicima, koji će prednjačiti u broju autobusa na ulicama grada“, navodi sindikat i kaže da bi GSP bio na gubitku čak i kada bi preuzeo određen broj linija u užem centru grada.\nS druge strane, napominju oni, menadžment GSP i reprezentativni sindikati ne spominju ovakve planove nadležnog Sekretarijata, dok rukovodstvo i reprezentativni sindikati „ne preduzimaju ništa da izdejstvuju suštinsku podršku Skupštine grada i gradske vlasti“.\nOni su javno uputili pitanja v. d. direktora Radiši Momčiloviću kao i predsedniku Samostalnog sindikata Zoranu Antiću da li su upoznati sa ovakvim namerama Grada, da li su dali pristanak za ustupanje linija privatnicima, kao i šta će uraditi da sačuvaju te linije i zaštite radnike GSP koji i inače ostaju bez posla i izvora prihoda, dok se privatnicima samo uvećava profit.\nLoši uslovi rada, mala primanja i nedostatak radnika već sada svakodnevno teraju vozače ali i majstore iz GSP, uglavnom u inostranstvo. Dodatno smanjenje prihoda zbog kontinuirane „privatizacije“ javnog gradskog prevoza, još više će iscrpiti Gradsko saobraćajno preduzeće, koje se dovodi u još gori položaj, a na udaru su i građani prestonice, koji se svakodnevno suočavaju sa sve lošijim kvalitetom javnog prevoza.


Adžić: Nismo dozvolili Lajpcigu da razvije svoj stil igre - Vijesti.me\nTRENER BUDUĆNOSTI ZADOVOLJAN NAKON POBJEDE U LAJPCIGU\nAdžić: Nismo dozvolili Lajpcigu da razvije svoj stil igre\n"Imali smo rekordan broj osvojenih lopti, to je posljedica pravog pristupa i poštovanja onog što smo dogovorili. Dali smo mnogo golova iz zicera i tranzicije", rekao je Dragan Adžić. Edit\nDragan Adžić (Foto: Savo Prelević)\nN. N. 7. mart 2015, 20:41 ažurirano 15. februar 2019, 22:01\nNakon 10. pobjede u elitnom takmičenju i poigravanja sa Lajpcigom (32:19), trener vicešampiona Evrope je imao samo riječi hvale za svoj tim.\n"Pristup je bio pravi. Djevojke su imale dobar odnos prema najboljoj igračici Lajpciga Karolini Kudlač, a i odlično je bilo vraćanje u odbranu. Njemice nisu mogle da razviju svoj stil igre, što im je izazvalo nesigurnost".\n"Imali smo rekordan broj osvojenih lopti, to je posljedica pravog pristupa i poštovanja onog što smo dogovorili. Dali smo mnogo golova iz zicera i tranzicije. I Klara Voltering je nakon mjesec bila na golu i završila meč bez povrede. Vjerujem da će do četvrtfinala biti u prepoznatljivom izdanju", rekao je Dragan Adžić.\nPodgoričanke se vraćaju u nedjelju, a od utorka do petka u Baru, pod nadzorom kondicionog trenera Marka Mraka, odradiće mini-pripreme.\n"Zbog tajminga četvrtfinala ovo je prilika da napunimo baterije, kasnije bi takav rad mogao da se odrazi na tim. Djevojke se nisu puno potrošile u Lajpcigu, pa će u utorak i srijedu moći da rade pojačano. U nedjelju protiv Krima će se osjetiti zamor, ali će odnosom to nadomjestiti".\nRival u četvrtfinalu (prvi meč 4. ili 5, revanš 12. aprila) biće Viborg ili Baja Mare.\n"Počeo sam da gledam i pripremam se za te mečeve, ali ne potpuno, jer još ne znamo ko će nam biti rival. Obje ekipe imaju interesantne i vrlo kvalitetne sastave, ako budu kompletni".\n"Viborg je sa Sanjom Damnjanović u Mecu već igrao mnogo bolje, a Baja Mare je sa Tonetom Tiseljom vrlo ozbiljan tim. I Rumunke i Dankinje mogu puno bolje nego u dosadašnjem toku sezone, ali naravno da sa njima možemo da igramo", zaključuje Adžić.\nTrener Lajpciga Norman Renč je bio razočaran, a njegove igračice su pričale o previše gruboj igri rivala u odbrani.\n"Imali smo previše respekta prema igračicama Budućnosti. Uzgred, ni moje izabranice nisu bile dovoljno čvrste u duelima. Napravili smo mnogo tehničkih grešaka u napadu, slabo smo se vraćali u odbranu, a to u takmičenju ovakvog nivoa ne smije da se dešava", naglasio je Renč


Željka Cvijanović: Srpska ne forsira bilo koje rešenje, već najbolje - Sputnjik Srbija\n04:36 23 Jun 2021\n13:45 16.05.2021 (osveženo 13:54 16.05.2021) Preuzmite kraći link\nU današnjem intervjuu za beogradsku Politiku ona je predočila da u RS veruju da BiH ne može da funkcioniše po receptu koji propagira Sarajevo, jer je to koncept za urušavanje i ono malo preostalog poverenja u toj zemlji, ako poverenje uopšte više postoji.\n„Dijalog je najbolja forma za budućnost zemlje. Ponudili smo razgovore sa željom da se izađe iz ćorsokaka. Do njih je da li ćemo imati sagovornika, ali bilo bi zrelo i korisno za sve da se to desi. Nisam preterani optimista, ali mi smo svoju obavezu ispunili“, istakla je predsednica RS.\nKomentarišući činjenicu da je srpski član i predsedavajući Predsedništva BiH Milorad Dodik često na meti kritika da zapaljivom retorikom podstiče nestabilnost, ona je rekla da je licemeran odnos prema Republici Srpskoj i svim njenim zvaničnicima, a najčešće kada je reč o Dodiku.\n„U FBiH ljudi govore kako prave naoružanje i municiju za ’ne daj bože‘, pa iznose teze kako se ništa u BiH ne može dogovoriti a da ne bude rata. Pominjanje rata, koji očito stanuje u njihovim glavama, jeste njihova uobičajena matrica. Ne može država funkcionisati ako pripada samo jedinima, ili ako tobože pripada svima, ali na način kako jedan narod odredi. Problemi su malo veći od onoga što se vidi površno“, konstatovala je predsednica Cvijanović.\nZamoljena da prokomentariše tzv. non pejper dokumente koji kruže u poslednje vreme, predsednica je odgovorila da nije više bitno šta piše u nekom non pejperu, već kolika se histerija napravi ako bi eventualno trebalo razmotriti neki predloženi koncept koji je drugačiji od onog što propagira političko rukovodstvo u Sarajevu.\n„Nije retkost u međunarodnoj praksi da se neka tema pokreće kao neformalna, pa da se nekad kasnije formalizuje kroz procedure. Dobro je znati da ljudi razmišljaju i da postoje različite varijante za rešavanje problema koji se zove BiH, jer je očigledno da je BiH veliki problem“, rekla je Cvijanovićeva i ukazala da je za RS prihvatljiva decentralizovana država na koju je data saglasnost, ali ne i stanje kakvo je sada u BiH.\n„BiH je zemlja koja živi u neredu, a nama su potrebni red, mir i dobra saradnja sa svima. Zato mislim da treba da se dogovorimo da li treba da živimo jedni sa drugima ili jedini pored drugih. Šta god da se desi, to treba da bude u miru, razumijevanju i partnerstvu“, poručila je predsednica RS i dodala da nijedna zemlja ne može da podnese toliko mešanje spolja u sve sfere života – administrativne, političke, ekonomske, finansijske, a pogotovo to ne može da podnese jedna labilna, krhka i nesposobna zemlja, kakva je BiH, prenosi Tanjug.\n„Ono što su radili visoki predstavnici za BiH uveliko je izlazilo iz dejtonskih okvira, davali su sebi nadležnosti na nepropisan način. Nama je potreban naš domaći (unutrašnji) razgovor da bi narodi živeli u miru i slozi. Država će biti funkcionalna onda kada bude postojala politička volja da se poštuje ono sa čime svako u BiH raspolaže u skladu sa ustavnim odredbama. Licemerno je kada vam kažu da se ponašate antidejtonski, a onda saopšte da je Dejton prevaziđen. Ali na nama je da gledamo šta mi možemo da uradimo za Republiku Srpsku i kako da gradimo partnerske odnose sa svima u BiH, pod uslovom da i oni to žele“, zaključila je predsednica RS Željka Cvijanović.\nnon pejper, Dejtonski sporazum, BiH, Republika Srpska, Željka Cvijanović


On je na međunarodnoj konferenciji "Svet posle virusa korona" istakao da će mnoge velike sile uspevati da postignu brži oporavak, a tu je Srbija kao mala zemlja u "neuporedivo većem problemu".\n"Što pre se Evropa oporavi, to će biti bolje za Srbiju. Naravno bitan je i oporavak SAD, Kine i Rusije, jer što se oni budu brže oporavljali, i mi ćemo moći brže da se oporavimo. Imaćemo jednog konkurenta za stopu rasta u Evropi, a u poslednjem kvartalu 2019. i prvom kvartalu 2020. imamo apsolutni rast", rekao je Vučić.\nVučić je rekao da ćemo u prvom kvartalu ove godine ostvariti rast od 5,1 odsto i imati najveći rast u Evropi.\nVučić je ocenio da će proteklih šest meseci doneti drastične i dramatične promene u svetu geopolitike, u ekonomskoj snazi i u onome kakav će uticaj pojedine zemlje, blokovi i regioni imati u budućnosti.\n"Šta se dogodilo? Uvidećete veliku snagu i da iz pandemije u ekonomskom smislu izlaze dve sile - Nemačka i Kina. Nemačka privreda je sebi ubrizgala ogroman novac i postavlja apsolutnu dominaciju u Evropi. S druge strane, Kina je prva uspela da se izbori sa pandemijom, postaje ključni igrač u sferi globalizacije i uspela je da pokaže i dozu solidarnosti koju neki nisu mogli", ocenio je Vučić.


Legenda italijanskog fudbala Alesandro Del Pjero otvara Italijanski fudbalski kamp za 2021. godinu | (Vesti - 15.07.2021) Novi Sad\n15.07.2021 u 16:58h\nIzvor: mojnovisad.com / Fotografija: DDOR promo\nLegenda italijanskog fudbala Alesandro Del Pjero otvara Italijanski fudbalski kamp za 2021. godinu\nNakon pauze u 2020. godini usled pandemije korona virusa, Italijanski fudbalski kamp se vraća u Srbiju. Sportski događaj namenjen je deci od 7 do 14 godina, a Banca Intesa, kao članica Intesa Sanpaolo grupe, glavni je partner projekta, koji je podržan i od strane DDOR osiguranja, člana Unipol grupe. Kamp će po 16. put pružiti svojim učesnicima jedinstvenu priliku da savladaju veštine i tajne ovog sporta kroz rad sa najboljim italijanskim trenerima.\n– Biti banka od opšteg, društvenog interesa u jednoj zemlji znači podržati ekonomiju, ali takođe i dugoročno se obavezati na društveno odgovorno poslovanje – izjavio je Marko Rotinji, direktor Divizije internacionalnih banaka Intesa Sanpaolo i dodao:\n– Intesa Sanpaolo Grupa, jedna od vodećih evropskih banaka, prisutna je u Srbiji od 2005. godine sa Banca Intesa Beograd, prvom bankom na tržištu. Zahvaljujući takvoj poziciji, u prilici smo da našim klijentima ponudimo finansijske usluge u skladu sa najvišim internacionalim standardima, kako porodicama, fizičkim licima, tako i kompanijama i velikim preduzećima.\n– Kao deo velike italijanske bankarske grupe Intesa Sanpaolo i višegodišnji lider na domaćem tržištu, Banca Intesa je posvećena promociji i razmeni italijanskih i lokalnih vrednosti iz oblasti kulture, umetnosti i sporta. Ovo je već šesti put da podržavamo organizaciju Italijanskog fudbalskog kampa za decu i na taj način doprinosimo afirmaciji novih generacija budućih sportista. Veliko mi je zadovoljstvo što smo ove godine u prilici da dodamo i društveno odgovornu notu celom projektu i započevši saradnju sa Dečijim selom u Sremskoj Kamenici, koja će nadam se rezultirati dugogodišnjim partnerstvom i boljim uslovima života stanovnika ovog sela – rekla je Draginja Đurić, predsednica Izvršnog odbora Banca Intesa.\nGiorgio Marchegiani, predsednik Izvršnog odbora DDOR osiguranja, istakao je da je DDOR, kao deo grupe Unipol, lidera među osiguravajućim kompanijama u Italiji i Evropi, koja prepoznaje značaj i tradicionalno podržava sport, ponosan što su deo projekta koji omogućava deci u Srbiji da budu deo italijanskog, evropskog i svetskog fudbalskog kampa sa međunarodnom legendom kao što je Alessandro Del Piero. On je napomenuo da mu je drago što će deo dece Dečijeg sela učestvovati u Kampu "jer mi kao institucija već godinama pomažemo i podržavamo njihov rad".\n– Veliko mi je zadovoljstvo što sam danas ovde na otvaranju kampa, koji pruža talentovanoj deci šansu da budu nagrađeni i možda otkriveni kao nove srpske fudbalske zvezde – izjavio je Alesandro Del Pjero, zvanični promoter projekta, koji je bio uzdanica i kapiten Juventusa i ujedno, drugi najbolji strelac u istoriji italijanskog fudbala i četvrti najbolji strelac reprezentacije Italije.\n– Nakon veoma teške prošle godine, Italijanski fudbalski kamp posmatramo kao veliko ulaganje u aktivnosti da se deca vrate normalnom životu. Zahvaljujući kompanijama Banca Intesa i DDOR osiguranje, koje su podržale i verovale u ovaj projekat, događaj će biti besplatan za sve učesnike – kaže Marko Skembri, generalni direktor kompanije World Camp International.\nI ove godine će troje najtalentovanijih polaznika kampa dobiti priliku da posete Italiju i zajedno sa mališanima iz drugih zemalja prisustvuju Danu italijanskog fudbalskog kampa. Druženje mladih fudbalera će kao trodnevni događaj biti upriličen na terenima akademije Coverciano, a odabrani dečaci i devojčice će moći da uživaju, ne samo u treninzima, utakmicama, specijalnim kursevima, obilasku Italijanskog muzeja fudbala i utakmici Serije A, već će se i kroz brojne druge zanimljive sadržaje upoznati sa tajnama fudbala, praktičnim savetima i brojnim veštinama koje čine prave fudbalske zvezde.\n06.07.2021. - Zdravlje je na prvom mestu, a pre njega prevencija\nPovezane teme Alesandro Del Pjero ambasador italije banka intesa beograd ddor ddor osiguranje Dečje selo fudbal Giorgio Marchegiani Italijanski fudbalski kamp unipol grupa vanja udovičić\nIpak se pokreće....


Potpisan sporazum u Beloj kući /video, foto/ - Sputnjik Srbija\n16:21 23 Januar 2021\n23:03 04.09.2020 Preuzmite kraći link\nU Ovalnoj sobi Bele kuće u Vašingtonu delegacije Beograda i Prištine potpisale su 4. septembra sporazum o normalizaciji ekonomskih odnosa. Potpisana su dva bilateralna dokumenta, između Srbije i SAD i između Prištine i SAD, i u njima Priština nije pomenuta kao subjekat međunarodnog prava.\nPredsednik Srbije Aleksandar Vučić dobio je od američkog predsednika Donalda Trampa simbolično ključeve Bele kuće. Tramp je srpskom predsedniku poklonio i penkalo.\nAmerički predsednik Donald Tramp izjavio u Beloj kući da su se „Srbija i Kosovo saglasili da normalizuju ekonomske odnose“ i pozdravio „ogroman pomak“, postignut više od decenije nakon što je južna srpska pokrajina proglasila nezavisnost. On je sporazum nazvao istorijskim i poručio da se raduje da poseti „obe zemlje“ u ne tako dalekoj budućnosti.\nPredsednik Srbije Aleksandar Vučić će danas američkom kolegi Donaldu Trampu pokloniti zlatnik Narodne banke Srbije sa likom Nikole Tesle.\nBivši poslanik u Skupštini Kosova Miljaim Zekaj kaže da je u Vašingtonu, na sastanku između Kosova i Srbije, došlo do dramatičnih događaja.\nSporazum čije potpisivanje se očekuje u Beloj kući još nije obelodanjen, ali su neki njegovi delovi procureli u javnost, „zahvaljujući“ neslaganju među kosovskim liderima, piše Tanjug.\nBela kuća, sporazum, Priština, Beograd


Липковски подржао директора ЦПН-а | Унија синдиката просветних радника Војводине УСПРВ\n22. maj 2017. Obrazovanje Nema komentara\nPredsednik Nacionalnog prosvetnog saveta prof. dr Aleksandar Lipkovski suprotstavio se juče odluci UO Centra za promociju nauke da smeni direktora Nemanju Đorđevića zbog javno izrečenih stavova oko spora crkva – darvinisti.\nOn naglašava da ne želi da se priključi nijednoj strani, da ima svoje lično mišljenje, ali da smatra da je svako slobodan da iznese mišljenje za koje ni u kom slučaju ne bi smeo da bude kažnjavan. Jer, dodaje, reč je o naučnom dijalogu, a ne o nametnutoj politici (bilo darvinista, bilo kreacionista).\n– Uvek je žalosno, a sada kod nas i krajnje opasno, kad se politika meša u pitanja nauke, obrazovanja i naučnog dijaloga. Taj dijalog moraju da vode stručnjaci, profesionalci, oni koji su svoj život posvetili razvoju nauke i obrazovanja i njihovom unapređivanju. Jer, u pitanju teorije evolucije važno je da ne bude ideologije, već samo razmene argumenata. Nažalost, napad politike na nauku i obrazovanje eskalira. U ovom slučaju, tvoje stanovište (lično i institucionalno) proglašava se za problematično, ali ne od strane pozvanih stručnjaka koji umeju da vode naučni dijalog, već od strane političara čiji opstanak zavisi od realizacije političkih dogovora – navodi dr Lipkovski u pismu Đorđeviću.\nPodsetimo, direktor CPN-a smenjen je nakon autorskog teksta objavljenom u našem listu, u kojem je, obraćajući se ministru prosvete Mladenu Šarčeviću, reagovao na peticiju za reviziju izučavanja teorije evolucije i pozvao na zaštitu nauke od ovakvih inicijativa.


RTS :: Završene međunarodne vežbe "Komšije 21" i "Gvozdeni mačak 2021"\nDruštvo Završene međunarodne vežbe "Komšije 21" i "Gvozdeni mačak 2021"\npetak, 24. sep 2021, 18:01 -> 18:04\nZavršene međunarodne vežbe "Komšije 21" i "Gvozdeni mačak 2021"\nPripadnici Vojske Srbije uspešno su realizovali međunarodnu vežbu "Komšije 21" zajedno sa pripadnicima Mađarske vojske i Nacionalne garde Ohaja i vežbu "Gvozdeni mačak 2021" sa pripadnicima Mađarske vojske.\nZavršnom danu međunarodne taktičke vežbe "Komšije 21", izvedene u kasarni "Narodni heroj Stevica Jovanović" u Pančevu, prisustvovali su komandant Prve brigade kopnene vojske brigadni general Zoran Nasković i komandant Pete pešadijske brigade Mađarske vojske brigadni general Balaž Slosjar, saopštilo je Ministarstvo odbrane.\nCilj ove trilateralne vežbe, čiji je domaćin bila Prva brigada kopnene vojske, bio je unapređenje interoperabilnosti i osposobljenosti za izvođenje multinacionalnih operacija na taktičkom nivou, uz jačanje međusobnog poverenja i razmenu iskustava.\nTokom petodnevnih aktivnosti, pripadnici oružanih snaga Srbije, Mađarske i SAD uvežbavali su borbene radnje i postupke prilikom angažovanja u operacijama podrške miru, poput kontrole teritorije, pretresa terena, medicinske evakuacije i postupaka u slučaju napada na snage angažovane u operaciji.\nTaktička vežba "Komšije" izvodi se od 2011. godine naizmenično u Srbiji i Mađarskoj, a od 2017. godine na vežbi učestvuju i pripadnici Nacionalne garde Ohaja, čime je vežba postala trilateralna.\nZajednička vežba Rečne flotile Vojske Srbije i Prvog puka za razminiranje Mađarske vojske, pod nazivom "Gvozdeni mačak" (Iron Cat) izvodi se od 2011. godine, naizmenično u Srbiji i Mađarskoj. Završnom danu ove vežbe, izvedene na privremenom poligonu "Titel" na reci Tisi, danas su prisustvovali komandant Rečne flotile kapetan bojnog broda Ljubiša Marković i komandant Prvog puka za razminiranje pukovnik Žolt Silađi.\nVežba sa bojevim gađanjem "Gvozdeni mačak 2021" realizovana je sa ciljem razmene iskustava u primeni taktika, tehnika i procedura u zaštiti rečnog saobraćaja i unapređenja saradnje sa Mađarskom vojskom.\nOve godine poseban naglasak vežbe "Gvozdeni mačak" bio je na razvijanju sposobnosti zajedničke komande plovne taktičke grupe za planiranje, pripremu i izvođenje operacija zaštite rečnog saobraćaja.\nMeser će u Pančevu proizvoditi gasove za medicinsku upotrebu za Zapadni Balkan\nPreminula radnica RTS-a u penziji Slađana Gvozdić\nOmbudsman kontroliše rad Centra za socijalni rad u Petrovcu na Mlavi zbog navoda o obljubi deteta\nSivi prsten čađi, zagađujuće materije u vazduhu – cela Srbija danas se gušila\nUsvojen plan za obnovu Hilandara, rekonstrukcija južnog krila manastira prvi put u istoriji


Yu-build|Građevinarstvo i arhitektura|Graditeljske obuke|Upravljanje projektima|Održivi razvoj - Vesić: Počela rekonstrukcija Bulevara kneza Aleksandra Karađorđevića\nVesić: Počela rekonstrukcija Bulevara kneza Aleksandra Karađorđevića\nJKP „Beograd-put” po?elo je danas sa izvo?enjem radova u Bulevaru kneza Aleksandra Kara?or?evi?a, na delu od kružnog toka u Ulici neznanog junaka do Ulice Mihaila Avramovi?a, rekao je gradski menadžer Goran Vesi?.\n– Na osnovu prethodno izrađenog projekta, JKP „Beograd-put” će kompletno zameniti i ojačati kolovozne konstrukcije u dužini od jednog kilometra u oba smera. Ujedno će biti zamenjeni ivičnjaci i izrađen novi trotoar u smeru ka Ulici neznanog junaka, a po završetku radova će i svi slivnici biti izmešteni sa kolovoza – kazao je Vesić, istakavši da je vrednost radova 100 miliona dinara.\nVesić je posebno naglasio da je Bulevar kneza Aleksandra Karađorđevića samo još jedna od velikih gradskih saobraćajnica u koje prethodnih decenija nije dovoljno ulagano.\n– Dugo vremena nije rađeno ni investiciono održavanje, niti je rađena rekonstrukcija ove deonice, a postojeća kolovozna konstrukcija nije dimenzionisana za sadašnje saobraćajno opterećenje zbog čega je učestalo urušavanje kolovoza. Zbog toga su česti slučajevi ulegnuća, kolotraga i mrežastih oštećenja koje nije moguće održavati redovnim sistemom saniranja. Ovakvih saobraćajnica ima dosta jer je proteklih decenija preskočen investicioni period održavanja. Inače, pojava oštećenja na kolovozu koja su vidljiva u prethodnih nekoliko godina su posledica ranijeg nekvalitetnog investicionog ulaganja u gradske saobraćajnice. Uzrok tome je presvlačenje asfaltom, uglavnom samo jednog sloja preko postojećih kaldrmisanih i kockom popločanih saobraćajnica koje u prošlosti nisu imale kolovoznu konstrukciju neophodnu za sadašnja saobraćajna opterećenja – kazao je gradski menadžer.\nRadovi će se izvoditi u četiri faze, a planirano je da traju četiri meseca. U okviru prve faze radova za saobraćaj će biti zatvorena deonica između ulica Majora Jagodića i Neznanog junaka u smeru ka kružnom toku, pri čemu će se saobraćaj odvijati dvosmerno na delu od Neznanog junaka do Majora Jagodića. Ova faza radova trajaće mesec dana, a u drugoj fazi, koja će takođe trajati mesec dana, biće zatvorena deonica od Mihaila Avramovića do Dedinjske. Po njihovom završetku izvodiće se radovi u trećoj i četvrtoj fazi, pri čemu će se zatvarati iste deonice, ali u smeru od Ulice neznanog junaka ka Ulici Mihaila Avramovića.\nInvestitor radova je JP „Putevi Srbije”.


Završnica fudbalskog Memorijalnog turnir „Laslo Horti“ u Jasenovu - eVršac\nU organizaciji Fudbalskog kluba „Karaš“ iz Jasenova, a pod pokroviteljstvom lokalne samouprave opštine Bela Crkva u nedelju 27.februara održaće se završnica Memorijalnog turnir „Laslo Horti“ u znak sećanja na ovog fudbalskog radnika, koji je mnogo učinio za razvoj fubala u našem regionu.\nUtakmica za treće mesto počinje 12.30 časova,a sastaće se FK “Dunav” Banatska Palanka i FK “Sloga” iz Margite.\nFinalna utakmica u kojoj će snage odmeriti domaćin turnira FK”Karaš” Jasenovo i FK “Polet” iz Izbišta počinje u 14.30 časova.\nTurnir je po prvi put organizovan prošle godine i predstavlja dobar način za popularizaciju fudbala posebno kod dece i mladih. I ove godine je bio odličan odaziv ekipa tako da se u nedelju očekuju atraktivne utakmice i veliki broj publike.


BEOGRAD - Nacelnik Odeljenja za porodičnu zaštitu Ministarstva za rad, zapošljavanje Dagan Vulević kaže da nasilje u porodici, osim žrtve, mogu da prijave i rodbina, prijatelji, komšije.\nOn dodaje da je 2015. godina ministarstvo imalo 1.200 predstavki na rad centara za socijalni rad.\n"U centrima radi 2.100 stručnjaka, sa 700.000 korisnika, kada se to uporedi i kada analiziramo predstavke vidimo da su to neispunjena očekivanja stranaka najčešća zamerka", naglasio je Vulević.\nOn je dodao da je utvrđeno da su centri učinili propuste u 200 slučajeva, ali da se analiziranjem utvrdilo da propust nije uticao na ishod događaja.\nVulević dodaje da nasilje u porodici može prijaviti žrtva, ali i okolina, prijatelji, rođaci, a prijave se podnose centrima za socijalni rad, policiji, tužilaštvu.\nOn kaže da i ukoliko nema prijave a zaposleni u centru za socijalni rad primete iskakanje iz normalnog porodičnog, bračnog odnosa, dužni su da reaguju.\n"Socijalna zaštita nikada ne spava", zaključio je Vulević.\n« NEZAPAMĆENI SKANDAL U NOVOM PAZARU: Menjaju naziv škole Sveti Sava u Halifa bin Zajed el Nahjan za šaku dolara! Mihajlović: Prijavite nasilje, spasite žene »


Press Online :: Ostali sportovi :: STIPENDIJE ZA NAJBOLJE! Potpisan sporazum Olimpijskog komiteta Srbije i Fakulteta za sport / print=true\nSTIPENDIJE ZA NAJBOLJE! Potpisan sporazum Olimpijskog komiteta Srbije i Fakulteta za sport\nVrhunski sport zahteva obrazovane sportiste. Olimpijski komitet Srbije čini sve da našimolimpijcima obezbedi sve neophodne uslove za postizanje vrhunskih rezultata, a na tom putuneće biti zapostavljeno ni njihovo obrazovanje. Upravo iz tog razloga Olimpijski komitet Srbijepotpisao je sporazum o saradnji sa Fakultetom za sport Univerziteta "Union - Nikola Tesla" kojipo jedinstvenim studijskim programima obrazuje trenere u sportu, menadžere u sportu i sportskenovinare.\nOvim ugovorom, nesvakidašnjem u našem sportu, predviđeno je da na studijskimprogramima Fakulteta za sport u naredne četiri godine bude stiepndirano ukupno 80najperspektivnijih srpskih sportista i sportskih stručnjaka. Prema dogovoru koji je postignut,svake školske godine na predlog i po kriterijumima koje će odrediti Olimpijski komitet Srbije,biće stipendirano po 20 srpskih olimpijaca.\nUgovor su potpisali predsednik Olimpijskog komiteta Srbije Božidar Maljković i dekankaFakulteta za sport prof. dr Ivanka Gajić, a kako je došlo do ideje da se realizuje ovaj sporazumMaljković je rekao:\n- Kad bi neko čitao moje izjave koje sam davao kao aktivan trener, onda bi se čudo što sam jadanas ovde. Naime, trenirajući Jugoplastiku koja je prema mišljenjima mnogih bila najbolji timsvih vremena, dao sam jednu izjavu za koju sam odmah rekao da nije pedagoška i da ću zbog njeimati mnogo problema. Rekao sam da onaj sportista koji trenira sa mnom ne može da završifakultet, što je u to vreme bilo tačno. Međutim, veoma cenim napore Fakulteta za sport koji jeinicirao ovu saradnju - počeo je priču Maljković i potom dodao:\n- Dok sam boravio na Zlatiboru, predsednik Saveta Fakulteta za sport Bojan Sekulić me je pozvao i rekao za ideju o donaciji i stipendijama za naše olimpijce. Ja to nikako nisam mogao daodbijem poštujući sve napore koje će fakultet napraviti u realizaciji te zamisli, počevši od onih finansijskih. Rekao sam mu da se u Beograd vraćam za par dana, a on me je kupio na taj način predloživši da odmah da dođe na Zlatibor i da se oko svega dogovorimo. Seo je u kola i došao itime pokazao veliku rešenost da se ova ideja realizuje. To mnogo govori o njemu i ovoj ustanovi. Smatram da mora da postoji sinergija između profesionalnog sporta i edukacje na bilo koji način. Idealna je stvar je da naši sportisti i šampioni dolaze ovde i da stiču diplome, ne da im sepoklanjaju ocene već da im se omoguće adekvatni uslovi studiranja, prilagođeni njihovimsportskim obavezama. Ovo je fantsatična ideja, ponosan sam što sam ovde i što je potpisan ovaj sporazum sa Fakultetom za sport.\nProf. dr Ivanka Gajić, dekanka Fakulteta za sport je istakla da je ovim ugovorom dodatnoosnažena i učvršćena saradanja sa Olimpijskim komitetom koja je uspostavljena 2013. godine:\n- Čast nam je što smo potpisali sporazum koji je od izuzetnog značaja za srpski sport. Velikonam je zadovoljstvo što su sa nama danas bili brojni predstavnici granskih sportskih saveza,članovi srpske olimpijske porodice koji su svojim prisustvom dali dodatni podstrek i ukazali navažnost obrazovanja vrhunskih sportista. Pod našim sloganom "Znanje za medalje", iako smoprivatna visokoobrazovna ustanova, do sada smo stipendirli više od 40 srpskih perspektivnih i vrhunskih sportista i afirmisanih sportskih stručnjaka.\nUlaganjem u obrazovanje vrhunskihsportista težimo da doprinesemo razvoju društva koje se bazira na znanju, a uvereni smo da je tonajefikasniji put koji će nas dovesti do novih odličja i uspeha na sportskim borilištima. Ono štoposebno želim da naglasim je da mi ovim sporazumom ne dajemo samo stipendije našimsportistima, već i specifičan program studija koji će im omogućiti da se neometano bave svojimsportskim obavezama, ali i da uporedo stiču preko potrebno obrazovanje i na to smo veomaponosni - rekla je dekanka Gajić.\nFakultet za sport za veoma kratko vreme postao je partner od poverenja za više od 80nacionalnih granskih sportskih saveza i vrhunskih sportskih klubova.\nOrganizovao je veliki brojnaučnih konferencija i stručnih skupova, a svoje delovanje proširio je i u inostranstvu krozaktivnosti Evropske platforme za sportske inovacije (EPSI), kao jedina članica iz regiona, i tako Srbiji otvorio vrata Evropske kuće sporta.


PROTEST “ORUŽARA” KAO DEVEDESETIH – RADNICI PROBILI KAPIJU - Glas Šumadije\nNaslovna > Ekonomija > PROTEST “ORUŽARA” KAO DEVEDESETIH – RADNICI PROBILI KAPIJU\n31/01/2018 31/01/2018 798Ostavi komentar na PROTEST “ORUŽARA” KAO DEVEDESETIH – RADNICI PROBILI KAPIJU\nAko je suditi po postupcima sindikalnog rukovodstva „Zastava oružja” i njihovim izjavama izrečenim na jednočasovnom štrajku upozorenja ispred Upravne zgrade održanog danas, zbog neispunjenih radničkih zahteva, ponavlja se scenario devedesetiih. A da li će radnici imati onu snagu i moć, i biti jedinstveni u nameri da stvri isteraju do kraja ostaje da se vidi.\nNaime, radnici su danas protestovali zbog neisplaćivanja traženog bonusa od 25.000 dinara, ali i zbog zahteva da se od 1. januara izuzmu iz obaveze umanjenja zarada, a fabrika iz najavljene privatizacije. Istovremeno oružari traže i odgovornost nekoliko predstavnika Ministarstva odbrane i predstavnik Upravnog odbora i rukovodstva fabrike zbog loših poslovnih rezultata poslednjih nekoliko godina i dovođenja fabrike na u „nezavidnu situaciju”, iako rukovodstvo tvrdi suprotno.\nNa protestu je poručeno da radnici neće odustati od borbe za očuvanje fabrike i ispunjenje zahteva, odnosno sve dok im se ne isplati bonus od 25.000 dinara i ne počnu pregovori o ostalim zahtevima. Jedan od zahteva je i hitno odobravanje nepovratnih sredstava za unapređenje usova rada, s obzirom, kako tvrde organizatori štrajka, da sve više radnika umire zbog loših uslova rada.\nDa oružare treba shvatiti ozbiljno govri i podatak da su organizovali drugi štrajk radnika za nedelju dana. Današnji je usledio pošto su u Beogradu propali jučerašnji pregovori predstavnika sindikata fabrike sa ministrom odbrane Aleksandarom Vulinom, kao i sa Nadzornim odborom fabrike u Kragujevcu, koji je tri puta menjan za tri godine.\nProtest je, inače, protekao mirno i dostojanstveno, ukoliko se izuzme neuspeli pokušaj zaključavanja izlazne kapije fabričkog kruga po naređenju rukovodstva „Zastave oružja” u cilju sprečavanja odlaska ispred Upravne zgrade oružara gde je već bilo postavljeno ozvučenje. Radnici su napustili svoja radna mesta i u radničkim mantilima u koloni, na čijem je čelu bio transparent „Oružari”, krenuli ka izlazu. Izgledalo je kao da je vreme zaustavljeno iz tih čuvenih ’90-tih kada je bio veliki protest radnika „vojne industrije”.\nPrema rečima predsednika amostalnog sindikata „Zastava oružja” Dragana Ilića izlazak radnika pokušalo je da spreči fabričko obezbeđenje, jer su od radnika tražili da se upisuju na kapiji, što su oni odbili.\n„Probili smo kapiju, da bismo nastavili naš miran protest i odlazak do Upravne zgrade za koju smatramo da takođe pripada našoj fabrici, iako je udaljena nekoliko stotina metara od izlazne fabričke kapije. Samim tim mi nismo napuštali našu fabriku i nije bilo razloga da nas sprečavaju da izađemo dok se ne evidentiramo pojedinačno“, izjavio je Ilić dodajući da je celo jutro trajao pritisak na radnike. Rukovodstvo kažu pukušava, kao i 90-tih godina da speči radnike da izađu na ulicu.\n“Bićemo istrajni i danas će štrajkački odbor odlučitii o sledećim koracima, ako bude potrebe radikalizovaćemo svoje proteste”, poručio je Dragan Ilić s ovog mesta.\nInače, na novinarsko pitanje kako je došlo do toga da se dijametralno razlikuju poslovni rezultati koje oni predentuju javnosti od onih kojim raspolaže rukovodstvo, predsednik samostlanog sindikata „Zastva oružja” je odgovorio:\n„Mi verujemo da je bilo fingiranja poslovnih rezultata,zahtevaćemo takođe da nadzorni odbor utvrdi tačne činjenice, to smo juče zahtevali i od Ministra odbrane. Verujem da će biiti tolike odgvornosti da se to uradi, s obzirom da sve drugo bukvalno vodi fabrku u jedan ambis, u put bez povratka, gde vrlo lako možemo otići u bankrot i u stečaj”.\nDragan Ilić je šturo rekao na kraju da i proturanje priče kako je njemu za 30 odsto visa plata od ostalih sindikalaca namensih fabrika je samo pokušaj pritiska n njega, ali biće vremena i za tu priču kasnije, rekao je uzgred Ilić.\nTagovi: oružari protest štrajk Zastava oružje\nKrivične prijave zbog eksplozije u TRZ „Medna“


Fiat traži inspiraciju u Daciji Spring - Auto Republika\nDacia je sa Springom već napravila odličan rezultat u Evropi, a drugi brendovi uskoro bi mogli da krenu stopama rumunske marke.\nFiat je najavio da će se daleko više posvetiti električnim vozilima, da bi u budućnosti i u potpunosti prešao na EV modele. U narednom periodu, italijanski proizvođač fokusiraće se na A i B segment na Starom kontinentu, a portfolio će činiti dve familije modela.\nJedna će biti okupljena oko Fiata 500, a druga oko Pande. Upravo bi potonja gama trebalo da predstavlja pristupačne četvorotočkaše, čak i one koji koriste električnu energiju za pogon. “Želimo da demokratizujemo električne automobile”, rekao je prvi čovek Fiata – Olivije Fransoa.\nFransoa je dodao da će Fiat ponuditi jeftinije EV modele, jer je to ono što žele kupci i ukazao na uspeh Dacije Spring. Nije tajna da je šef Stellantisa, Karlos Tavareš, još ranije govorio u pohvalnom maniru o Springu, uz navode da je to recept za šire narodne mase i elektrifikaciju.\nUostalom, Dacijin mališan spada u A segment, a to je ipak teritorija gde se Fiat snalazi kao riba u vodi. Više novosti o budućnosti game brenda iz Torina saznaćemo 1. marta kada će se govoriti o narednom periodu za čitavu grupaciju Stellantis.\ntags: Dacia Spring električni automobili elektrifikacija fiat\nprevious Volkswagen grupa je ispoštovala evropske norme u vezi sa flotnom emisijom štetnih gasova\nnext Volkswagen Golf je prošle godine bio najpopularniji automobil u Evropi, Peugeot 208 na drugoj poziciji


Vučić: Deset odsto povećanje plata za sve zdravstvene radnike, formiraju se dva krizna štaba - Sputnjik Srbija\n06:35 25 Oktobar 2020\n20:12 12.03.2020 (osveženo 21:07 12.03.2020) Preuzmite kraći link\nVučić je tokom televizijskog obraćanja javnosti kazao da će premijerka Srbije Ana Brnabić biti na čelu štaba za borbu protiv koronavirusa, a on na čelu štaba koji će se baviti ekonomskim posledicama.\nBrnabić će raditi u koordinaciji sa ministrom zdravlja Zlatiborom Lončarom i stručnjacima iz zdravstva, a on sa ministrom finansija Sinišom Malim i predsednikom Privredne komore Srbije Markom Čadežom.\nVučić je kazao da su zaposleni u zdravtsvu pod velikim pritiskom i da je najvažnije da se očuva motivacija kod tih ljudi koji se herojski bore sa pojavom koronavirusa.\nIstakao je da organizovano i solidarno treba da se izborimo sa izazovom pred koji je Srbiju i ceo svet postavio koronavirus.\nPredsednik je obećao i isplatu jednokratne pomoći penzionerima od najmanje 4.000 dinara koja će biti isplaćena u periodu izmeđuu 1. i 4. aprila.\nSrbija ima 1.008 respiratora\nSaopštio je i da Srbija raspolaže sa 1.008 respiratora i da je to tri puta više nego 2009. godine.\nPredsednik je kazao i da će u narednim danima biti više slučajeva infekcije i oboljenja, a nesumnjivo i, kako je rekao više onih koje ćemo da izgubimo, kao što smo izgubili u sezonskom gripu, kardio-vaskularnim oboljenjima i drugim bolestima.\n„Sve možemo da prebrodimo samo ako budemo jedinstveni i solidarni“, rekao je Vučić.\nNaveo je da će tri klinike biti zadužene za koronavirus - infektivna klinika u Beogradu i klinički centri u Nišu i Novom Sadu.\nSa predstavnicima izbornih lista o eventualnom pomeranju izbora\nVučić je najavio da će posle posete Nemačkoj pozvati predstavnike svih izbornih lista koje planiraju da učestvuju na predstojećim izborima na razgovor o tome kako organizovati kampanju i u kom trenutku i da li je potrebno za pet, 10, 15 dana pomeriti izbore.\n„Posle posete Nemačkoj i Merkelovoj, a i zbog tema tih razgovora, Kosovo i Metohija, put Srbije u EU, kao i koronavirus, zbog kojeg ću zamoliti za pomoć, biću slobodan da pozovem predstavnike svih izbornih lista koje planiraju da učestvuju na izborima da razgovaramo i da se dogovorimo o tome kako da organizujemo kampanju, kako da učestvujemo u kampanji i kada, u kom trenutku i da li je potrebno za pet, 10 ili 15 dana da pomerimo izbore“, rekao je predsednik Srbije.


Submitted by stancic.ivan on 16 Oktobar, 2012 - 07:49\nUslov : posle 10. semestra\nPrimena osnovnih, teorijsko metodoloških, n aucno-strucnih i strucno-aplikativnih znanja i metoda na rešavanju konkretnih problema u okviru izabranog podrucja integrisanih studija, U okviru ovog dela student izucava problem, njegovu strukturu i složenost i na osnovu sprovedenih analiza izvodi zakljucke o mogucim nacinima njegovog rešenja. Proucavajuci literaturu student se upoznaje sa metodama koje su namenjene za egzaktno rešavanje zadatka. Cilj aktivnosti studenata u okviru ovog dela angažovanja ogleda se u sticanju neophodnih iskustava kroz rešavanja kompleksnih problema i zadataka i prepoznavanje mogucnosti za primenu prethodno stecenih znanja u praksi.\nOsposobljavanje studenata da samostalno primenjuju stečena znanja iz različitih podrucja koje su predhodno izučavali, radi sagledavanja strukture zadatig problema i njegovoj sistematskoj analizi u cilju izvodenja zaključaka o mogucim pravcima njegovog rešavanja. Kroz samostalno korišćenje literature, studenti proširuju znanja iz izabranog podrucja i proucavanja razlicitih metoda i radova koji se odnose na slicnu problematiku. Na taj način, kod studenata se razvija sposobnost da sprovode analize i identifikaciju probleme u okviru zadate teme. Praktičnom primenom stručnih znanja i različitih oblasti kod studenata se razvija sposobnost da sagledaju mesto i ulogu doktora veterinarske medicine u izabranom području, potrebu za saradnjom sa drugim strukama i timskim radom.\nPrimena metoda i postupaka koje je student savladao u okviru obaveznih i izbornih predmeta. Student obavlja konsultacije sa rukovodiocem prakse i sa drugim nastavnicima koji se bave problematikom iz oblasti prakticnog rada. Zavisno od odabrane zdravstvene problematike student koristi raslicite metode ispitivanja, prakticnog rada i obradu podataka.\nna osnovu izve�taja koji student predaje -60 poena\nusmena odbrana na ispitu iz Higijene mesa -40 poena\nuspe�no odradio / nije odradio


Brilijantne nove ideje za organizaciju doma – Kućica\nVeoma je važna dobra i pravilna organizacija svakog prostora, pa tako i životnog. Ideje za skladištenje i držanje stvari pri tome igraju ključnu ulogu, a dobra organizacija omogućava nam da uvijek možemo brzo pronaći sve ono što nam je potrebno u domu.\nU narednom tutorijalu možete pogledati sasvim jeftine i jednostavne ideje za dobru organizaciju doma uz pomoć kojih možete kreirati najudobniji mogući prostor.\nNajobičniji ofingeri mogu se unaprijediti tako da budu multifunkcionalni i da se mogu koristiti u kuhinji i kupatilu. Neke od ideje su još i način veoma uredne organizacije četkica za šminku koji će se svidjeti svim damama, zanimljiv način upotrebe kutije od kornfleksa, trikovi za kreiranje komforne kuhinje, korištenje ofingera sa štipaljkama za pridržavanja knjige o kuvanju i još mnogo toga!\ndom organizacija prostorije organizacija doma


Može li 3D štampa da bude budućnost objekata otpornih na zemljotres? | Duplex\nHome Aktuelno\tMože li 3D štampa da bude budućnost objekata otpornih na zemljotres?\nMože li 3D štampa da bude budućnost objekata otpornih na zemljotres?\nArhitektura zalazi u tehnologiju 3D štampe u velikoj mjeri preko proizvodnje građevinskih elementa i konstruktivnih komponenti. Nedavna istraživanja su takođe počela da se bave stvaranjem seizmički otpornih struktura. Kalifornijska arhitektonska firma „Emerging Objects“ je razvila dizajn nazvan „Quake Column“ (zemljotresni stub), koji se oslanja na tehniku gradnje drevne Inka civilizacije poznatu kao „ašlar“ i spaja je sa modernom tehnologijom.\nAšlar je tradicionalna inkanska tehnika suve gradnje kamenih zidova koja koristi kamene blokeve isječene tako da se uklapaju čvrsto bez upotrebe maltera. Odsustvo rezonantne frekvencije i tačaka koncentracija napona čine ove strukture još više otpornijim na zemljotres. Tokom zemljotresa, kameni zidovi izgrađeni ovom tehnikom od strane Inka bi se pomjerao malo i zatim stabilizovao bez oštećenja. Zaobljeni uglovi i nagim od tri do pet stepeni je doprinjeo njihovoj stabilnosti.\nZemljotresni stub je napravljen korišćenjem slične tehnike – susjedni blokovi se uklapaju i povezuju savršeno, ali za razliku od verzije drevnih Inka, čije kamenje je bilo teško i do nekoliko tona, njegovi 3D štampani blokovi su lagani i šuplji. Postoji opcija numeracije koja omogućava graditeljima da znaju i precizno planiraju postavljanje svake komponente, dok ručke ugrađene u svaki blok omogućavaju lako podizanje.\nArhitekta Ronald Rael iz biroa „Emerging Objects“ je nedavno izjavio: „Iako je ovo bio eksperiment povezivanja, mi smo bili u stanju da stvorimo 3D štampane dijelove koji su mnogo jači od armiranog betona u kompresiji. Mi takođe radimo na povećanju zatezne čvrstoće naših materijala korišćenjem ojačanih vlakana.“\nMože li 3D štampa da bude budućnost objekata otpornih na zemljotres? was last modified: Oktobar 17th, 2017 by Duplex\nKeramičke pločice – bezvremen izvor inspiracije\nPrvi sajam nekretnina i investicija u Banjaluci\nPrivremena skloništa za izbjeglice ispod podvožnjaka\nBiljke u prvom planu: “Zeleni” hotel u srcu brazilskog velegrada\nOtkrivamo: Da li vam treba novi jastuk\nModerni Diagofocus roštilj\nIzgled Njujorka kada bi se nalazio na drugim planetama\n9 bizarnih vanjskih stepeništa\nKako koristiti staklo u dizajnu enterijera


Pahor je rekao da će lično učiniti sve da se proces priključenja zemalja Zapadnog Balkana nastavi i ubrza - TPtimes.news\nPahor je rekao da će lično učiniti sve da se proces priključenja zemalja Zapadnog Balkana nastavi i ubrza\nPredsjednik Slovenije Borut Pahor izjavio je danas u Beogradu, poslije sastanka sa predsjednikom Srbije Aleksandrom Vučićem, da je zabrinut zbog nekih procesa i izjava koje se mogu čuti na zapadnom Balkanu, a naročito u posljednje vreme, i poručio da EU na njih može da odgovori brzim i uspješnim širenjem na zapadni Balkan.\nNe mogu da ne budem zabrinut za situaciju u zemljama Zapadnog Balkana, gdje se produbljava nepovjerenje među liderima što je prijetnja miru i bezbjednosti na ovim prostorima”, istakao je.\n“Na bilateralnom i multilateralnom nivou posljednjih godina je došlo do produbljivanja nepovjerenja, što je direktna prijetnja miru i bezbjednosti”, rekao je Pahor.\n“Učiniću sve što je u mojoj moći da se taj proces priključenja nastavi ne samo kada je ijreč o pitanjima reformi, bilateralnim i multilateralnim odnosima… Jer ovdje nije pitanje kvaliteta života, već o prijetnji miru i bezbjednosti u regionu”, naveo je Pahor.\n“Sutra ću ih posjetiti”, rekao je Pahor i dodao da će se tokom posjete Kosmetu založiti kod sagovornika da se implementira sve što je dogovoreno Briselskim sporazumom.\nPrevious articleOpozicija ne smije dozvoliti Izetbegoviću da išta potpisuje…\nNext articleMirković je naglasio da trenutno nije momenat da otkrije identitet “lažnog generala”


Nemački stručnjak: U Evropi niko ne želi rat - ohladiti usijane glave u Kijevu - 12.04.2021, Sputnik Srbija\nU Evropi postoje snage koje žele da rashlade usijane glave u Kijevu, izjavio je poznati nemački politikolog Aleksandar Rar. On smatra da evropskom kontinentu... 12.04.2021, Sputnik Srbija\n19:05 12.04.2021 (Osveženo: 19:22 12.04.2021)\n„Mislim da ovde postoje snage koje žele da zaustave usijane glave u Ukrajini. Rat na istoku Evrope sigurno nikome ne treba“, rekao je Rar televiziji Rusija 24.\nIpak, po mišljenju politikologa, u medijskom prostoru je pravda uvek na strani Ukrajine: „ona može da radi šta hoće, jer je naša“.\n„Nemački mediji svakog dana pišu kako Rusija samo što nije napala Ukrajinu, Ali, ako pogledate komentare normalnih Nemaca, koji čitaju ovakve tekstove, oni daju sasvim drugu sliku. Ljudi su ljuti. A šta NATO radi na granicama Rusije? Prema sadašnjoj legendi, oni (NATO) će u 2021. godini izvoditi manevre još i u Crnomorskom regionu, direktno pored granice Rusije. Zar to nije provokacija protiv Rusije? Ljudi to shvataju“, rekao je Rar.\nGovoreći o stavu zvaničnog Berlina, politikolog je izneo mišljenje da Nemačka treba da sačuva svoju autonomiju, da počne da govori oštrije sa SAD koje faktički zabranjuju Evropljanima da vode sopstvenu energetsku politiku. U vojnim pitanjima Evropa je u potpunosti u vlasti SAD, primetio je Rar.\n„Nemačka se sada plaši da će ispasti iz stroja i u potpunosti se naći pod kontrolom Bajdena, uzdišući sa olakšanjem što je otišao Tramp koji je ovde svima davao packe“, zaključio je Rar.


Veselji sa Srpskom listom o demarkaciji? | KoSSev\nUtorak 13. mart 2018, 13:15\nPredsednik kosovskog parlamenta, Kadri Veselji, čija se stranka, uz stranku Ramuša Haradinaja, nalazi u vladajućoj koaliciji sa Srpskom listom, sastao se danas sa svojim srpskim koalicionim partnerima u pokušaju da se obezbede glasovi za demarkaciju Kosova i Crne Gore, javljaju prištinski mediji. Iako su neki od ovih glasila javili posebno o ovom sastanku, kako Koha prenosi, Veseljijev savetnik Valjmir Klajići pojasnio je da nije u pitanju "nikakav poseban sastanak sa predsednikom Srpske liste", već da se Veselji sastao sa šefovima poslaničkih grupa upravo kako bi se donela odluka o nastavku sednice parlamenta u Prištini posle napuštanja poslanika LDK i Samoopredeljenja. Kosovska skupština danas je, prema najavljenom dnevnom redu, trebalo da raspravlja o četiri tačke s ranijih sednica, ali nije potvrđeno da će se u dnevni red uvrstiti i pitanje demarkacije. Ova sednica je pomerena za sutra, zbog nedostatka kvoruma.\nKosovapress javila je ranije danas da Veselji razgovara sa Srpskom listom u vezi sa demarkacijom.\nSinoć je upravo Veselji rekao da je vladajuća koalicija obezbedila dovoljan broj glasova za demarkaciju - a to je minimalnih 80 od 120 poslaničkih mesta. Do sada se spekulisalo da im nedostaju tri glasa.\nUz Veseljija, i Bedžet Pacoli i Fatmir Ljimaj su takođe najavili da će ova nedelja biti odlučujuća za ratifikaciju sporazuma o demarkaciji. Kako je Gazeta express jutros javila, samo je Ramuš Haradinaj "ostao tih", ali "radi na smanjivanju broja potrebnih glasova". Iako su ovi zvaničnici "ubeđeni" da će glasovi Srba u skupštini Kosova biti obezbeđeni bez "ikakvih uslova", navodi ovaj portal - zatražili su i od Samoopredeljenja da razmisli.\n18:05 - U međuvremenu, Gazeta Express je javila da "lista Srpska uslovljava glas za demarkaciju sa tri mesta u odboru Trepče". O tome čitajte u posebnoj vesti.\nPartija kosovskih Srba ponovila je poziv Srpskoj listi da ne glasa za demarkaciju Kosova sa Crnom Gorom, navodeći da će to odrediti njihovo "mesto u istoriji".\n"Pozivamo vas da još jednom ozbiljno razmislite o dubokim posledicama vaših političkih odluka i dogovora napravljenih na račun srpskog naroda," naveli su u delu saopštenja u kojem su pomenuli i rezidenciju Bedžeta Pacolija, a kritikovali su i politiku Aleksansra Vučića.\nSama Srpska lista je pre nekoliko dana saopštila da je pitanje demarkacije "ne interesuje", dok je istog dana više kosovskih medija prenelo saznanja TV Dukađini o sastanku Bedžeta Pacolija sa Milanom Radojičićem u rezidenciji ministra spoljnih poslova na istu temu. Radojičić je opisan kao onaj pravi koji bi mogao da ubedi Srpsku listu da da svoj glas.\n"Nisam upućen u navode medija" - rekao je dan kasnije šef kancelarije Srpske liste za saradnju s medijima i civilnim društvom - Igor Simić - Insajderu iz Beograda koji je pokušao da dobije potvrdu o ovom sastanku.\nOvaj visoki predstavnik Srpske liste zamolio je da se čuju posle sat vremena, kada je, kako je Insajder javio, Simić potom isključio telefon.\nSporazum o demarkaciji Kosova i Crne Gore postignut je avgusta 2015. godine. Do danas, međutim, nije ratifikovan, zbog protivljenja kosovske skupštine i tvrdnje da se Kosovu ovim sporazumom "oduzima 8.000 hektara zemlje". Niz skupštinskih sednica najavljivane su kao odlučujuće za ratifikaciju.


Google testira grupno pozivanje za Duo aplikaciju\nPočetnaVestiSoftware/WebVestiGoogle testira grupno pozivanje za Duo aplikaciju\n01.01.2019 13:49 | 0 Software/Web\nGoogle-ova strategija nadogradnje Duo aplikacije bi mogla uključivati neke funkcije koje se već dugo očekuju. Sada su se pojavile informacije da Google testira opciju grupnog pozivanja za Android verziju svoje video chat aplikacije.\nGoogle Duo test podržava sedam ljudi istovremeno. Potrebno je samo kreirati grupu i započeti poziv sa tim korisnicima. Aplikacija je limitirana na to da se ne mogu dodavati novi korisnici usred razgovora.\nPogledajte još: Google Duo video chat aplikacija preuzeta preko milijardu puta sa Play Store-a\nPostoji još jedna funkcija, koja je u procesu testiranja, a koja bi mogla biti korisna bez obzira na to koliko je ljudi uključeno u razgovor. U pitanju je "low light mode", koji obrađuje video poziv kako bi drugi mogli da vas vide bolje tokom razgovora u noćnom/tamnom okruženju.\nZa sada nije poznato kada će pomenute funkcije stići u stabilnu verziju Duo aplikacije. Takođe, Google kontroliše serversku stranu pristupa testu pa je nemoguće preuzeti aplikaciju iz eksternih izvora i isprobati je. Ipak, Duo bi uskoro mogao biti značajno konkurentniji u segmentu aplikacija fokusiranih na video pozivanje.\nNokia 9 PureView se pojavio u promo videu


Srbija -“Pro Hunt “29.oktobra u Beogradu – SRBIJA NEWS\nDobar američki fudbal za vikend na terenu FK BASK.\nReprezentacija Srbije odigraće u nedelju 29. oktobra revijalni meč protiv ekipe koju većinom čine američki igrači s „radnim stažom” van SAD, ali i iz Nemačke, Italije, Kanade, Rumunije, Mađarske… Biće to prvi okršaj naših reprezentativaca posle nešto više od godinu i nastupa na Evropskom prvenstvu u Italiji.\nDa bi se adekvatno pripremili za predstojeće duele (prvog vikenda u novembru očekuje se okršaj s Turskom), naši igrači i stručni štab boravili su na pripremama od 20. do 23. oktobra na Borskom jezeru. Bila je to idealna prilika da se posle godinu dana osveži timski duh, a za pojedine igrače, posle duže pauze od završetka seniorskih takmičenja, da se vrate na teren.Na pripremni kamp je bilo pozvano 60 igrača na širi spisak. Odazvalo se njih 49,najspremnijih i najzdravijih\nSelekciju Srbije je za ovu priliku okupio novi selektor – Vladislav Petković – glavni trener i stručnjak novosadskog tima GAT Dukes, s kojima je osvojio nacionalno prvenstvo 2015. godine i CEFL Cup ove godine.\nZa reprezentaciju Srbije ovog vikenda igraće i igrač Crnih Stršljena iz Jagodine na mestu vajd-risiver(WR) Bogdan Pavlović.\nUtakmica Srbija – Pro Hunt Team zakazana je za 29. oktobar, a kik-of je od 15.00 časova na terenu FK BASK.\nSport Jagodine, SrbijaNjuzBogdan Pavlović, FK BASK., Pro Hunt\nOve sedmice: 15749\nOvog meseca: 75795


RK Vojvodina i Hajduk Beška ugovorili saradnju | Novosadski informativni portal 021\nNaime, saradnja će se odnositi na rad sa mlađim selekcijama, ustupanje igrača, razmenu iskustava i osnaživanje svih ostalih kapaciteta unutar dva kluba.\nSaradnju su, na Sajmu sporta održanom u Novom Sadu, potpisali potpredsednik Vojvodine Vlada Bobar i trener i predsednik Skupštine Hajduka Darko Trivković.\nPotpredsednik Vojvodine Vlada Bobar ističe da bi ova saradnja trebalo da bude sjajna stvar za budućnost rukometa, ali i budućnost ova dva kluba.\n"Hajduk iz Beške je poslednjih godina prepoznat kao jedan od najboljih klubova u radu sa mlađim selekcijama u Srbiji. Vojvodina taj status već ima kroz igrače koje je promovisala u prvi tim koji su danas nosioci višestrukog šampiona Srbije, ali želi da tu bazu proširi i da sarađuje sa onima koji imaju viziju u radu sa mladima", naveo je Bobar.\nOn je dodao i da je jasna obostrana korist koju će oba kluba imati, a ona bi se mogla ostvarivati i u okviru zajedničkih treninga kao i mnogobrojnih akcija koje se tiču mlađih selekcija.\nPredsednik Skupštine Hajduka iz Beške Darko Trivković poručio je da je veliko zadovoljstvo i privilegija potpisati jedan ovakav ugovor koji će pomoći talentovanim rukometašima da još više napreduju.\n"Vojvodina je veliki klub, najveći na našim prostorima. Pokazala je u prethodnim godinama da je deo njene vizije oslanjanje na mlade. Srećan sam što Beška ima priliku da, nadamo se, promoviše neko dete u šampionski tim, a ujedno da se osloni na ispomoć u igračima Vojvodine. Sjajna stvar za oba kluba i na nama jeste samo da radimo", rekao je Trivković.\nRukometaši Vojvodine bolji od Radničkog\nFudbaleri Mladosti iz Novog Sada poraženi su od ekipe Radničkog iz Sremske Mitrovice rezultatom 0:1 u okviru 21. kola Prve lige Srbije.\nKošarkaš Stevan Jelovac koji je rođen u Novom Sadu, a nastupao za Grčki AEK- preminuo je od posledica moždanog udara, potvrdio je njegov klub.\nFudbaleri Proletera savladali su ekipu Metalca, rezultatom 1:0, u 19. kolu Superlige Srbije.


Atipični poslovi bez dostojanstvenog rada – Samostalni sindikat šumarstva i prerade drveta Srbije\nDate: петак, 30 новембра, 2018\nVelike promene na tržište rada, prouzrokovane digitalizacijom i automatizacijom, zahtevaju zajednički angažman socijalnih partnera na regulisanju položaja zaposlenih na atipičnim poslovima i zaštiti njihovih prava.\nRadno zakonodavstvo mora biti izmenjeno, a sindikatima omogućeno da i te radnike sindikalno organizuju, kako bi ih zaštitili.\nPrincip solidarnosti bitan je za društvo i sindikat imajući u vidu velike nejednakosti u Srbiji, a socijalni dijalog se ne može zapostaviti, jer je svaka socijalna izolacija opasnost za društvo. Nema dostojanstvenog rada ako se radi po 14-15 sati na platformama ili na nekim drugim atipičnim poslovima, tako da i ovi ljudi imaju pravo na kolektivnu akciju.\nOvo su poruke i zaključci izrečeni na Konferenciji „Dostojanstven rad u eri digitalizacije“, koja je, u okviru projekta Danube@work, održana u prostorijama Saveza samostalnih sindikata Srbije.\nProjekat, koji podržava austrijsko ministarstvo za rad, socijalna pitanja i zaštitu potrošača, obuhvata zemlje Dunavske regije – Austriju, Bugarsku, Rumuniju i Srbiju, a usmeren je na unapređenje saradnje između zemalja, razmenu informacija i zajednički rad na rešenjima i izazovima koje digitalizacija ima na tržište rada. Sektori, u okviru Projekta koje u Srbiji sprovode dve reprezentativne sindikalne centrale, obuhvaćeni ovim projektom su auto-industrija, zdravstvo, trgovina, turizam i finanansije.\nSekretar Veća SSSS Zoran Mihajlović i predsednik UGS Nezavisnost Zoran Stojiljković ukazali su na činjenicu da je sve više atipičnih formi rada, koje su, najčešće, daleko od dostojanstvenog rada, te da su pritisci na sindikate ogromni, a sa ovim se suočavaju i zemlje Zapadne Evrope, nakon dolaska desničarskih vlada i rasta populizma.\nNačelnica Ministarstva za rad, zapošljavanje, boračka i socijalna pitanja Dragana Kralj saopštila je da su u pripremi tri nova zakona – o socijalnom preduzetništvu, agencijskom zapošljavanju i o štrajku. Ona je dodala da Nacionalna služba zapošljavanja sprovodi besplatne programe obuke za IT stručnjake i programiranje.\nUčesnici Konferencije informisani su o kolektivnom ugovoru koji je u Danskoj zaključen za zaposlene na platformama.\nDirektor Foruma za međunarodnu saradnju i bivši generalni sekretar Sindikata 3F Danske, Klaus–Larsen Jensen upoznao je prisutne sa osnovnim sadržajem ovog kolektivnog ugovora i ukazao na mogućnost prilagođavanja novih uslova potrebama tržišta rada.\nRadnici na platformama ne žele da budu tradicionalno organizovani, smatraju sebe individuama sa određenim dobitima, bez neke ideje za budući posao, rade od projekta do projekta, nemaju osiguranje, zdravstvenu i socijalnu zaštitu, ukazao je Jensen, ocenivši da „duh kolektivizma mora da jača, jer će, u suprotnom, doći do potpunog urušavanja društva“.\nNaglasivši značaj registrovanja i legalnog poslovanja, predstavnica Unije poslodavaca Ljiljana Pavlović je ukazala na nepovoljne faktore za razvoj digitalizacije u Srbiji, starenje stanovništva, kao i na podatak da je 34 odsto kompjuterski nepismeno.\nDirektorka programa Centra za istraživanje javnih politika, Branka Anđelković, ukazala je da Srbija spada u 25 vodećih zemalja kada je u pitanju rad na platformama.\nIstraživanje koje je sproveo taj centar, pokazuje da na platformama podjednako rade žene i muškarci, da su u pitanju uglavnom mlađi, od 25 do 36 godina, najčešće fakultetski obrazovani. Delatnosti koje su najviše zastupljene su: pisanje i prevođenje, kreativne usluge, razvoj softvera i tehnologija. Motivacija je, pre svega, dobra zarada (prosek zarade radnika u nedelji je 200 dolara bruto), fleksibilnost u radu, brže zapošljavanje na platformi. Procenjuje se da oko 28% ljudi u Srbiji radi online, a problem je što nemaju regulisani radni status, nema bolovanja, odmora, uglavnom rade dva posla i faktički su nevidljivi za socijalne i penzione sisteme\nMartina Šneler, iz sindikata ProGe Austrije, navela je da 1,2 miliona u Austriji nema stalno zaposlenje (sezonski radnici, samozaposleni, honorarci). Prosečno su 180 dana registrovani da rade, a tokom ostatka godine su ili nezaposleni ili rade neprijavljeni. Nesigurane poslove u Austriji radi oko 69% mladih i stranci koji nemaju austrijsko državljanstvo.\nUčesnici skupa su istakli da je neophodno da svi zajedno svojim merama utiču i doprinesu zaštiti zaposlenih kroz primenu zakona, mogućnosti sindikalnog organizovanja, zaključivanjem kolektivnih ugovora, a neophodan je i pritisak javnosti, kao i globalni okvirni sporazum.\nPrevious : Oštre kazne poslodavcima smanjiće broj povreda na radu\nNext : Vlada usvojila strategiju bezbednosti i zdravlja na radu


Sastanak u Beču: Svi se protive sankcijama SAD Iranu - 28.07.2019, Sputnik Srbija\nSastanak u Beču: Svi se protive sankcijama SAD Iranu\nSve strane uključene u nuklearni sporazum sa Iranom žele da očuvaju sporazum i snažno se protive jednoglasnoj odluci Vašingtona da zvaničnom Teheranu uvede... 28.07.2019, Sputnik Srbija\nSve strane uključene u nuklearni sporazum sa Iranom žele da očuvaju sporazum i snažno se protive jednoglasnoj odluci Vašingtona da zvaničnom Teheranu uvede sankcije, saopštila je kineska delegacija nakon sastanka sa potpisnicama sporazuma u Beču.\n„Sve strane su izrazile svoju posvećenost očuvanju sporazuma i nastavku njegovog poštovanja. Sve strane su takođe izrazile snažno protivljenje američkim jednostranim sankcijama“, izjavio je generalni direktor Odseka za kontrolu oružja pri Ministarstvu spoljnih poslova Kine Fu Čong, prenosi Rojters.\nZamenik ministra spoljnih poslova Irana Sajed Abasd Aragči saopštio je da je današnji sastanak o nuklearnom sporazumu sa Iranom u Beču prošao dobro.\n„Ne mogu da kažem da smo sve rešili, ali su strane i dalje odlučne da spasu ovaj sporazum“, rekao je Aragči, prenosi AP.\nDodao je da je atmosfera bila konstruktivna, a razgovori dobri.\nZvaničnici su razgovarali o aktuelnim problemima u okviru sporazuma, nakon što je zvanični Teheran premašio dozvoljenu količinu obogaćenog uranijuma koju sme da poseduje.\nIran je nedavno prešao granicu dozvoljene količine uranijuma, naglasivši da će prestati da proizvodi nedozvoljene količine ukoliko Nemačka, Francuska, Britanija, Kina, Rusija i ostale članice Evropske unije Teheranu pruže ekonomski podstrek kako bi se izborio protiv američkih sankcija.\n„Sastanak u Beču omogućio je razgovore o situaciji povodom implementacije sporazuma, sa naglaskom na njegovim ekonomskim i nuklearnim komponentama. Jasno je da američke sankcije podrivaju ovaj nuklearni dogovor, ali su mu sve učesnice čvrsto posvećene“, izjavio je ruski predstavnik u Međunarodnim organizacijama u Beču Mihail Uljanov.\nAmerički predsednik Donald Tramp je prošle godine doneo jednostranu odluku da SAD izađu iz ovog sporazuma, kako bi mogao da se postigne bolji.\nEvropa je takođe pod pritiskom SAD da se povuče iz sporazuma.


Republika / TRAMP PONOVO PRED NOVINARIMA: Obaranje ukrajinskog aviona možda greška, ali imam užasan osećaj!\nčetvrtak, 9. 1. 2020.| 18:44\nAmerički predsednik Donald Tramp izjavio je danas da je do udesa ukrajinskog aviona moglo doći greškom, ali je dodao da ima užasan osećaj u vezi s tim slučajem, ne navodeći dtalje.\n- Neko je možda napravio grešku - rekao je novinarima Tramp u Beloj kući, preneo je Rojters.\nPrethodno je američki nedeljnik "Njuzvik" objavio da je ukrajinski avion, koji se srušio nedaleko od Teherana, pogodila raketa ruske proizvodnje "Tor-M1". List se pozvao na neimenovane zvaničnike Pentagona, kao i američke i iračke obaveštajne službe.\nZvaničnici Pentagona i američke obaveštajne službe rekli su za "Njuzvik" da je procena da je avion slučajno pogođen.\nDonald Tramp SAD Predsednik SAD Iran Raketa Ukrajina Avion Obaranje aviona


Grad Zenica osigurao bespovratna sredstva za podsticaj razvoja 13 obrta i 15 privrednih društava - Biznis Info\nRiječ je o mjeri 1. Javnog poziva koja obuhvata – Podsticaj razvoja postojećih obrta, mikro, malih i srednjih preduzeća.\nCilj ove mjere je stvaranje preduslova za očuvanje postojećih i otvaranje novih radnih mjesta te povećanje nivoa produktivnosti i konkuretnosti kroz nabavku osnovnih sredstava i opreme, objavljeno je iz Gradske uprave Zenica.\n„Trend razvoja privrede u Zenici nastavit ćemo stavljanjem u funkciju privrednih zona Zenica – jug i Zenica – sjever“, naglasio je gradonačelnik Kasumović.\n„Programom mjera za unapređenje privrede koji je usvojilo Gradsko vijeće Zenica predviđeno je 200.000,00 KM za realizaciju dvije mjere. Danas su potpisani ugovori za mjeru 1. – Podsticaj razvoja postojećih obrta, mikro, malih i srednjih preduzeća, dok će naredne sedmice biti upriličeno potpisivanje ugovora za mjeru 2. – Podsticaj za Moj prvi biznis u Gradu Zenica – START UP za koju je također osigurano 100.000,00 KM. U planu je i potpisivanje Ugovora o poslovnoj saradnji za plasman kreditne linije uz subvencioniranje dijela kamatne stope za privredne subjekte koji posluju na području Grada Zenica za 2021. godinu sa BBI bankom. Tokom ove godine Grad Zenica je u saradnji sa Zeničkom razvojnom agencijom ZEDA implementirao vaučer program za inovacije. Radi se o projektu “Evropski okvir za razvoj strategija i politika za mala i srednja preduzeća u Bosni i Hercegovini – SBA u BiH koji finansira Švedska, a provodi Razvojna agencija EDA. Osim direktne finansijske pomoći Grad kroz različite druge mehanizme u vidu Inkubatora, ulaganja u Poslovnu zonu i njenu infrastrukturu izdvaja značajna finansijska sredstva za obezbjeđenje postojeće infrastrukture te kontinuirano radi na unaprjeđenju usluga u dijelu komunikacije sa investitorima“, istakla je pomoćnica gradonačelnika za privredu i upravljanje razvojem Amra Mehmedić.


Od 2012. do 2017. Lasta nije kupila nijedan autobus - Istinomer\nOd 2012. do 2017. Lasta nije kupila nijedan autobus\nGradonačelnik Beograda o novim autobusima u Lasti. (Tanjug, 5. 2. 2018. godine)\n“Želim da im čestitam na nabavci 29 novih autobusa, prošle godine 40 i ove 29, dakle 69 novih autobusa je Lasta kupila… Samo u prethodnih pet godina pre toga, ako se ne varam, Lasta nije kupila nijedan autobus”.\nhttps://www.istinomer.rs/izjava/od-2012-do-2017-lasta-nije-kupila-nijedan-autobus/ 2018-04-04 0 5 0 Kratke noge Istinomer\nPre oko dva meseca saobraćajnom preduzeću Lasta isporučeno je 29 novih autobusa. Novi autobusi su tom prilikom bili izloženi na platou SP Lasta, pa su okupljenim građanima direktor Laste Veljko Vukobratović i gradonačelnik Beograda Siniša Mali predstavili ovu nabavku kao veliki uspeh. Mali je rekao da je ova nabavka pokazatelj da se Lasta stabilizovala i da kreće korak napred.\n“Inače smo se u proteklih četiri godine potrudili da unapredimo prigradski saobraćaj – uveli smo 10 novih linija za prigrad, 13 linija postojećih smo produžili, 36 novih autobusa smo ubacili, kako bi povećali frekvenciju, jer je naša strategija i želja da ne postoji razlika u kvalitetu i života a i prevoza u centru grada i delovima grada koji su dalji od centra.”\nNakon što je upoznao sugrađane sa detaljima o prigradskom saobraćaju Lasti je čestitao na uspehu: “Želim da im čestitam na nabavci 29 novih autobusa, prošle godine 40 i ove 29, dakle 69 novih autobusa je Lasta kupila… Samo u prethodnih pet godina pre toga (pre 2017), ako se ne varam, Lasta nije kupila nijedan autobus”, rekao je Mali.\nIako ovaj period od pet godina, od 2012. do 2017, obuhvata i deo mandata Siniše Malog na mestu gradonačelnika, koji je na toj poziciji od 2014, Mali je pogrešio – delom na svoju štetu, a delom na štetu svojih prethodnika.\nPodatke o investiranju Laste u autobuse u poslednjih pet godina proveravali smo u zvaničnim izveštajima koji su lako dostupni na sajtu Agencije za privredne registre. Kada gradonačelnik kaže da Lasta nije kupila nijedan autobus nije jasno da li misli da Lasta nije platila nijedan autobus ili da nije nijedan isporučen. Šta god da je pod tim podrazumevao, utvrdili smo da su u ovom periodu autobusi i plaćani i isporučivani.\nPodaci sa Agencije za privredne registre kažu, između ostalog, da je Lasta, kako piše u godišnjem izveštaju za 2012. godinu kupila jedan autobus iz sopstvenih rezervi, dva mini busa, 20 autobusa iz kredita ČSOB banke, 41 autobus na lizing.\nNaredne, 2013. godine kupljen je jedan autobus, 2014. nije bilo nabavke autobusa, da bi tokom 2015. godine Lasta kupila sedam novih Ikarbusovih autobusa. Septembra 2016, piše u konsolidovanom izveštaju za 2016. godinu, potpisan je ugovor za kupovinu 100 novih vozila proizvođača iz Češke. Na osnovu kupoprodajnog ugovora u decembru iste godine isporučeno je 10 vozila, a u januaru 2017. još 10. Deo je plaćen, dok će veći deo od 70 odsto biti naknadno plaćen iz kredita.\nDakle, kada se saberu svi ovi autobusi, dobijamo podatak da je od 2012. do 2017. kupljeno 170 autobusa i dva minibusa. Nije jasno da li su ovih 40 autobusa iz 2017. i najnovijih 29 iz 2018. deo kontigenta od 100 vozila koji su ugovoreni u septembru 2016. Izveštaji za prethodnu godinu još nisu objavljeni, a ni od Laste ni od gradskih vlasti nismo dobili odgovor na to pitanje.\nU svakom slučaju, čak i da ne računamo tih 100 autobusa za koje je ugovor sklopljen 2016, jasno je da je i u prethodnim godinama, sem 2014, bilo kupovine vozila, najviše 2012. kada su nabavljena ukupno 62 autobusa. Zbog toga Siniša Mali za izjavu da za pet godina nije nabavljen “nijedan autobus” dobija ocenu “kratke noge”.\napr autobusi Ikarbus saobraćaj Lasta


Republika / MILO DOBIO ZADATAK: SRBIJU UVUĆI U NATO!\nTako će Đukanovićev režim navodnim diplomatskim sredstvima izvršavati zadatke Alijanse, kojoj je Crna Gora samo posredna stanica u ostvarenju višedecenijskog plana stavljanja Srbije pod svoju šapu.\n- Imajući u vidu dugogodišnje iskustvo Crne Gore u ovoj oblasti, posebno u pogledu sprovođenja kampanje za povećanje podrške za članstvo u NATO, očekuje se naše aktivnije angažovanje u oblasti javne diplomatije, a posebno u državama regiona i državama aspirantima. Naročito je relevantno prenošenje naših iskustava i naučenih lekcija - piše u jednom delu ove strategije.\nPredsednik opozicione Prave Crne Gore Marko Milačić smatra apsurdnom nameru da ta država aktivno promoviše vrednosti i širenje NATO u regionu.\nCilj im da ubede NATO kako mogu da utiču u Srbiji i tako uzmu dodatni novac\n- Apsurdno je da jedna zemlja poput Crne Gore, koja je suštinski protiv ulaska u NATO, treba da zavodi NATO u regionu. Međutim, činjenica je da su sve druge zemlje u regionu ili članice NATO kao Hrvatska, Albanija, ili preko mora Italija, ili su protektorati kao što su Kosovo ili BiH, tako da se prema tim zemljama sigurno neće sprovoditi ta komunikacija i javna diplomatija, pa jedino ostaje Srbija - kategoričan je Milačić.\n46 poslanika crnogorskog parlamenta od 81 izglasalo ulazak\nOn navodi da je "atlantizacija Srbije" očigledan cilj ove strategije.\n- Crna Gora je jedna stepenica u porobljavanju Srbije i njenom učlanjenju u NATO. I zato će Crna Gora sada da posluži kao jedna vrsta batine, ali pošto smo mali, bolje da iskoristim termin "prutić" za te prljave posliće, ali i zbog uticaja na određene strukture po dubini u Srbiji gde je to moguće - kaže Milačić.\nOvaj plan, koji je NATO spremio za naše susede, analitičar Dragomir Anđelković tumači za Srpski telegraf kao iznajmljivanje propagandne logističke mreže NATO koju je Đukanovićev režim već instalirao u Srbiji, što će prema očekivanjima Crnogoraca biti olakšavajuća okolnost u pristupanju Srbije Alijansi.\n11 godina od sticanja nezavisnosti pregovaralo se o učlanjenju\n- Režim Mila Đukanovića ima razvijene mreže lobističkog uticaja u Srbiji, ima uticaj na niz medija i poseduje razne mehanizme koje je koristio za poslove kod nas i uopšte za svoju političku aktivnost. Ta mreža može vrlo lako da se stavi u funkciju NATO pakta, što je sasvim sigurno deo strategije uvlačenja Srbije u članstvo. Đukanović i njegovi saradnici nastoje da od Alijanse izvuku pare,jer njima je jedini cilj da ubede NATO kako imaju mehanizme za uticaj u Srbiji i da preko njih uzmu dodatni novac - objašnjava Anđelković.\nPitanja premijeru crnogorske vlade Dušku Markoviću uputili smo na zvanični mejl, ali nismo dobili odgovore.\nVulin: Nije prijateljska odluka\nKoliko Đukanovićev režim radi protiv Srbije, potvrđuje i odluka Podgorice da u deo misije Kfora na Kosovu pošalje svoje vojnike. Srpski ministar odbrane Aleksandar Vulin osudio je ovaj potez Crne Gore.\n- Odluka da vojnike pošalje na KiM, ne kao podršku bezbednosti Srba, već kao podršku nezavisnosti Kosova, ne može biti odluka koju ćemo posmatrati kao prijateljsku. Žalim što rukovodstvo Crne Gore uporno zaboravlja da na Kosovu i Metohiji postoji i Srbija i narod Srbije i interesi Srbije - poručio je Vulin.\nNATO će Crnu Goru tek da košta\nKarijerni diplomata Zoran Milivojević ocenjuje da se ovom strategijom još jasnije vidi angažman Crne Gore u NATO koji se u odnosu prema Srbiji nikako ne može smatrati prijateljskim.\n- Pristupanje NATO je čista politička odluka jer Crna Gora u vojnom smislu ništa ne znači. Ona već počinje da plaća cenu svog ulaska u NATO i sve će je više koštati jer će morati da bude u funkciji političkih i vojnih interesa NATO čak i kada su na njenu štetu. Tretiranjem Srbije kao glavnog neprijatelja vladajuća crnogorska garnitura štiti sebe - ističe Milivojević.\nDRECUN: Đukanović šalje vojnike na Kosovo da bi ZAVADIO SRBIJU I CRNU GORU!\nKARLA DEL PONTE OTKRILA: Milo u suzama molio da ne svedoči protiv Miloševića\n(VIDEO) MILO NAPAO SRBIJU, EVO KAKO MU JE ODGOVORIO VOJISLAV ŠEŠELJ\nSrbija Crna Gora Milo Đukanović Zadatak NATO Strategija Alijansa Promocija Osvrt\nZamenik pomoćnika američkog državnog sekretara i specijalni izaslanik za Zapadni Balkan Metju...


Ismet Bajramović: Sindikat podržava uvođenje samodoprinosa za poplavljenja područja — Radio Velkaton : Radio Velkaton\nRadio Velkaton > Bosna i Hercegovina > Ismet Bajramović: Sindikat podržava uvođenje samodoprinosa za poplavljenja područja\n14. Juna. 2014. Bosna i Hercegovina, Izdvojeno\nIsmet Bajramović: Sindikat podržava uvođenje samodoprinosa za poplavljenja područja\nIsmet Bajramović, predsjednik Saveza samostalnih sindikata BiH rekao je za novinsku agenciju Patria da podržava uvođenje samodoprinosa za pomoć poplavama ugroženom stanovništu u FBiH, čime će budžetski korisnici i uposleni u javnim preduzećima i svi uposleni u firmama i institucijama vezanim za vlasti tokom pola godine izdvajati dnevnicu, a ostali uposleni u privatnom sektoru po 1% plaće za pomoć poplavljenim područjima u FBiH\nNaime, Vlada Federacije BiH usvojila je paket od tri zakona za pomoć ugroženima od poplava, a kako je ranije najavila novinska agencija Patra (NAP), ovim će se veoma brzo aktivirati finansijska pomoć poplavljenim područjima, ponajviše iz unutrašnjih rezervi veća od 200 miliona maraka!\nVlada je usvojila i po hitnoj proceduri uputila u Parlament FBiH tri zakona, zakon o osnivanju fonda za pomoć, zakon o finansiranju pomoći i zakon kojim se omogućava dodjela državnih nekretnina onima koji su ostali bez svojih domova u poplavama i klizištima.\nSva tri zakona, ako budu usvojena, omogućit će brzu, efikasnu i transparentnu pomoć za desetine hiljada domaćinstva koja su ugrožena u nezapamćenim poplavama proteklog mjeseca.\nOvim se zakonom, između ostalog, uvodi samodoprinos zaposlenih za pomoć ugroženima. Prema ovom riješenju svi zaposleni, osim onih koji se izjasne da to neće, će davati dio novca od svojih plaća za pomoć ugroženima. Budžetski korisnici i uposleni u javnim preduzećima i svim firmama i institucijama vezanim za vlasti će tokom pola godine izdvajati dnevnicu, a ostali, uposleni u privatnom sektoru, izdvajat će po 1% plaće.\nProcjenjuje se da će ovaj samodoprinos osigurati dodatnih, najmanje oko šest miliona maraka svakog mjeseca, što će biti značajna sredstva koja će pomoći saniranju šteta izazvanih poplavama.\n– Mislim da nema čovjeka u BiH koji se ne želi solidarisati sa ugroženim sugrađanima. Također, veoma je važno da se ovdje radi o jednoj pomoći koja će biti zakonom definisana, što će odbaciti svaku mogućnost zloupotrebe ovih sredstva – rekao je Bajramović.\n– Paket od tri zakona za pomoć ugroženim u poplava najbolje je moguće rješenje koje je Vlada FBiH donijela u ovakvoj situaciji – kaže Bajramović.\n14.12.2019 Nema uvida u Program reformi: Predsjedništvo BiH odbilo zahtjev Transparency Internationala...\n14.12.2019 Privremeno riješen problem sa vodom u prihvatnom centru u Blažuju\n14.12.2019 Koliko je BiH do sada iskoristila novca iz Evropske unije\n14.12.2019 Kavazović: Svjesni smo političkih pokušaja da se muslimani podijele